Unibertsitatea eta ni • ZUZEU\nUnibertsitatea eta ni\nEz duk sekula zorterik izan Unibertsitatearekin. Baina gaizki diot, zortea izan dut, oso txarra, ordea.\nGu ume ginela ez zegoen Euskal Herriko Unibertsitaterik, eta poliziaren lehenengo astindua, birjintasuna lapurtu zigun hura, Euskal Unibertsitatea eskatzeagatik eman zidaten Donostiako Avenidan, apenas hamalau urtetxo nituenean. Oker ez banaiz, Estepan Aldimezetxebarria ere ez zebilen urruti. Santo Tomas Lizeoko umetxo jator askoak ginen gu orduan, Euskadi askatua eraiki nahian, jakina, baina eskola hartatik ere bota egin ninduten hilabete batzuetara hango gidari zintzo bezain kristauek.\nBai, oso zorte txarra eduki izan dut beti Unibertsitatearekin eta Akademiarekin, oro har.\nHala joan nintzen Gaztela aldera, neure lanbidean sekula erabiliko ez nituen ikasketa txoro batzuk egitera. Esan daiteke aldrebeseko bideak hautatzen izan naizela ni artista. Eskerrak txikitatik idatzi izan dudala, bestenaz ez dakit zein lanbide izango nukeen nik orain.\nKontua da, hizkuntza eta letren inguruan moldatu izan naizela beti, eta aritzearen aritzeaz, zerbait ikasi dudala pentsatzen duenik ere badela munduan, dei egiten baitidate gure Unibertsitate publiko eta pribatuetatik: elkarrizketa bat nola egin behar den erakustera, hedabide elektronikoek nolakoak behar duten kontatzera, telebista nola egin behar den aztertzera, literatura eta politikaren harremanak azaltzera, gastronomiaren erronkak aipatzera… Sinetsi egiazki neuk ez dakizkidan gauzak erakusteko deitzen didatela ia beti, batez ere, Leioako Unibertsitatetik. Azkena atzo.\nBirtualki baino ezagutzen ez nuen norbaiten deia jaso nuen duela denbora bat, gaia jarriz: kazetarigai berriei, dokumentatu beharraren garrantziaz mintzatuko nintzaien, ordubeteko ikasgai bat. Baina zer dakit nik horretaz, ez badut horri buruzko ikasgai bakar jaso, ez badut sekula horretaz ezer entzun edo irakurri? Eta pentsatzen dut oso gaizki behar duela gure Unibertsate publikoak nire tamainako ezjakinari deika aritzeko.\nKontua da, buruan darabilkizula gaia egunetan, zer kontatuko dut eta nola? Gas txar batek bezala, uzten diozun leku guztia hartzen dizu garunetan, disziplina apur bat behar duzu halako enkargua balea bihurtu eta irents ez zaitzan. Bake pixkat izateko, idatzi egingo duzu, beraz. Halaxe joan zitzaidan igandea osorik, goizeko zortziretatik arratsaldeko seiak aldera arte, idazten. Ia ez nuen besterik egin ahal izan. Sinetsi, ona ez baina azkarra naizela idazteko orduan. Hamar foliotako hitzaldia, azkenean, eta aparte hiru dvd eta esteka bat hautaturik, emanaldia ikusentzunezkoez hornitzeko.\nEta iritsi da eguna. Joanetorrian, trafikoarentzat ordu gogorrenean, 220ren kilometro Hendaiatik. Euria ari du eta autopista bustita dago. Egia esan, beti egiten du euria ni Leioako Unibertsitatera joaten naizenetan. Despistatua naiz errepideetan eta adi ez banaiz ibiltzen, gai naiz Santanderren agertzeko. Irrist egiten du estratak eta irratian istripua ugari dabilela dio Esther Murelagak.\nHeldu naiz, hogei minutu ditut hamarretarako. Beti bezala Leioako fakultateek Kosovo dirudite, dena hondeamakina, dena lokatz, dena eraikin eta bukatu gabeko berreraikin. Ez dago aparkatzerik. Pentsatzen jartzen zara nola demonio egiten duten munduko beste unibertsitate guztiek halako campus dotoreak erakusteko filmetan, belardi eta zuhaizti ederrak edukitzeko. Hemen ez da arbola bakar bat ere ageri, dena da alanbrezkoa, porlanezkoa, burdin ugerrezkoa… Guztia ageri da zatar eta ilun. Kea dariei langileek eskuak berotzeko egin dituzten petrolio bidoi zaharrei, dena da zipriztin autoen karrozerietan, dena da lohi eta zikin… Nola demontre aterako dira hemendik gure biharko buruargiak, zein urbanitate eta sentsibilitate estetikorekin? jartzen zara pentsatzen, baina erabakitzen duzu, beti zabiltzala berdin, eta ez diozula eman behar hainbeste buelta buruari.\nBuruari ez, baina Unibertsitateari eman diozu jira bat eta beste bat, inon ez lekurik aparkatzeko. Nola ez dute lekurik gordetzen kanpotik gatozen gonbidatuentzat? jartzen zara pentsatzen, eta imajinatzen duzu atzerritik datorren irakasle batek nola behar lukeen hemen ibili eta zer ez ote lukeen pentsatuko Fukushima honen erdian. Konturatuta zaude gainera, Unibertsitateko erabiltzaileak txertoa hartuta dutela horren aurka, ez direla jada harritzen halako desastrearekin, normala iruditzen zaiela munstrokeria hau…\nIbili eta ibili, inguruetako taberna batean aparkatu behar izan duzu, aparcamiento para clientes dioen arren. Hesitura erori batetik pasatzen zara, lokatza artean, euripean, ez duzu ekarri aterkirik, belardi zikin bat gurutzatzen duzu laprast ez egiteko kontu handiz baina pozez, pentsatuz belar bustiak lehenago lokatzatan zikindu dizkizun zapatak garbituko dizkizula, baina, bai zera, lokatza zabaltzea baizik ez dute lortzen. Gero pentsatzen duzu, begietara begiratzen dutela Unibertsitatean eta ez oinetara, Jaungoikoari eskerrak.\nBazaude. Lagun bat aurkitu duzu eta eskatzen diozu laguntzeko hitzaldian beharko duzun teknologiarekin, ikusi baituzu ezer ez dabilela han behar bezain ongi, bi teknikari badabiltza, baina kable bat falta da edo beste zerbait… Kontua da arrotz zaizula guztia. Hori bai, parean hirurogeiren bat ikasle dituzu zain eta hiruzpalau irakasle, entzuteko prest.\nUrduri zaude, baina ekin egiten diozu. Eta berotu egiten zara eta jabetzen zara ikasleak adi daudela, egiten baitute farre zure txisteekin, Ingalaterrako Isabel Erreginaren antzera, hitzaldiari txertatu dizkiozun horiekin…\nDenboran aurreraegi zoaz, ez duzu astirik prestatu duzun guztia esateko. Txalo zaparrada batek ematen dio amaiera zure hitzaldiari eta pentsatzen duzu tranpati itzela zarela, bandido bat, antzerki pieza polita jokatuko duzula denen aitzinean baina ezer gutxi erakutsi diezula ikasleei dokumentazioaren gaiaz. Nola erakutsiko diezu ezer zeuk ez badakizu horretaz deusik?\nMenu bat bazkaltzera gonbidatu zaituzte irakasle adeitsuek, baina ez duzu astirik. Aski denbora iragan duzu ikasgai prestatzen eta ematen. Denei agur esan eta etorritako bidetik zoaz, berriro gurutzatzen duzu belardia, berriro lokaztia, eta hesituraren zulotik pasatzen zara tabernaren aparkalekura. Hantxe duzu auto goitik-behera zipriztindua, eta bazoaz itzuleran trafiko sekulakoaren erditik, bideseinale bat ere galdu nahi gaberik. Pozik zoaz, ikasleek ondo hartu zaituzte, irakasleak jatorrak ziren eta aspaldi euskara irakatsi zenion idazkari bat ere etorri zaizu saludatzera. Gainera, IRPFa kendurik, 120 euro sartuko dizkizute kontuan, ez dago gaizki, nahiz eta Pariseko zure lagun bati gutxi iruditzen zaizkion astean behin irratian egiten duen hiru minutuko kronika bategatik ordaintzen dizkioten 200 euroak. Baina zu ez zara zeure laguna, eta hau ez da Paris, ixo, beraz. Zaude poooozik!\nAutoak badu zerbait, ez dabil ondo. Hendaiarako erdibidean zaude, zeure herrian, Elgoibarren. Gaitzerdi!\nAtzeko gurpiletako bat duzu guztiz hondaturik. Eta pentsatzen jartzen zara, aparcamiento para clientes hartan baten batek zulatuko zizula gurpila, eta zu konturatu ez eta 50 km.egin dituzula errobera guztiz lehertu den arte. Total gabatxo bat baizik ez zara, halako matrikula frantsesarekin bezeroentzat bakarrik erreserbatua den lekuan… Tailer bat eta beste bat. Antza, zure furgonetako gurpila ez da arrunta, eta ez dute halakorik. Garestia ei da. Hendaiaraino iritsi beharko duzu zela edo hala. Ordezko gurpila jartzen dizute 6 euroren truk, ohartaraziz poliki joan beharko duzula bidean, ordezkoa ez baita behar bezain gurpil egokia. Euria dagi oraindik.\nHendaian gurpila aldatuz batera, atrakatu egin zaituzte, 220 euro gurpil batengatik!, baina ez duzu beste erremediorik, umeak jaso behar dituzu eta eskolatik…\nHalakoxea izan da nire azkeneko bilana Unibertsitatearekin: egun batzuetako buruhaustea buruan bueltaka, pare bat egunetako lana idazten, hitzaldia eman, gidatzen eta autoa konpontzen ernegatu, eta ehun euroko galera boltsikoarentzat.\nGainera hor dauzkat bazterrean zapatak neuri begira, noiz garbituko ditudan zain.\n(Hitzaldia irakurri nahi baduzu, pdfa jarri dut nire bibliografia biltzen duen orriaren behe-beheko aldean, beste hitzaldi batzuen artean. Izenburua du GALDETZAILE BIKAIN IZATEKO BIDIA, edota nola disimulatu munduaren aitzinean, norberaren ezjakinkeria)\nGAROÑA ITXI ORAIN !! Manifestazioa Bilbon larunbata 10\nIone Gorostarzuk "des egiten" poesia liburua kaleratu du\n6 pentsamendu “Unibertsitatea eta ni”-ri buruz\nLander 2012-03-07 12:38\nNahiko buruhauste eman dizu bai ordubeteko hitzaldiak. Jakin ezazu behintzat, ikasleoi zapatak lokatz artetik atera eta zorteari aurre egiteko gogoa pizten digutela atzokoa bezelako jardunaldiek.\nGotzon 2012-03-07 18:15\nUnibertsitatean ez dakit zer ikasiko zenuen, baina idazten majo dakizu behintzat. A zer kronika periodistikoa! Txispa eta kolorea, eta irakurle baino gehiago ikusle sentituarazteko modukoa. Holakoak botatzen ditut nik faltan gure eguneroko prentsan.\nLaprast 2012-03-07 23:23\nEsker mile, Hasier, zure kronika hor jartzeagatik. Sekulako barreak bota ditut irakurriaz. Hala ere, hala ere, ez dakit ba, inoren lepotik barre egite horrek eman dit zer pentsa, ez pentsa… zer iruditzen zuri? Zuk zeuk, barre egin duzu idaztean? Barre eragitea zen zure asmoa? Nork bere buruari barre egitea eta nork bere burua besteen aurrean barregarri jartzea, beti lotuta joan behar ote? Izan ere, nork bere buruari barre egitea inork gure buruari barrezka ikustearekin loturik egoten da… ala ez?\nOraindik ez dut zure unibertsitateko espitxa irakurri, gogotsu ekingo diot bihar, orain berandu da-eta.\nA, zapatak garbitu dituzu?\nIraitz Madariaga 2012-03-08 11:36\nJo Hasier, zemat barre endxorazen zure azkan sarrera honeaz…enee!! Ni 5 urte noia “Kosovon” ikasten da eztot ezagutu obra bako urterik…Ezta hillaberetir be nik pentsa…On dala 4 urte eitxen hasi zirian eraikin batzuk hor daoz, erdi einda…edo erdi deseinda…nundik begiratzen dozun arabera…\nEgunero geratzen dxaraz zapatak begira, euridxa danian basaz beteta, da eztabenian eitxen hautsez…Horixen da Leioan ikasten dounon rutinia…Zaratia eta zikiñtxasuna…Eta kotxia daukenen rutinan aparkatien arazua…\nEztakitx badakixu edo ikusi bazenduzan baña Mikel Laboen “Txoria txori” kantia reproduziduten daben makilla batzuk daoz Giza eta Gizarte Zientzien fakultade aurrian, da apurtxu bat urrunao erloidxoz einiko erloidxo bat…Originalak, bai, oso, baña hoba kanpusa dezentetxuo ipiñi eta azkan ikutuak gerorako itxi…\nBaña bueno, holan da be faltan botakotelakuan nao…ohitxu eitxen da bat eta…Hori bia, proposamen bat eingo neuke, metrua ipiñtxia hona arte, da kanpusian berton gitxiienez 3 parada ippiñtxia, ze polikiroldegitxik magisteritzara daon pasiua…ezta brometakua!\nOso ona kronikia 😉\nTeresa 2012-03-13 20:06\nKaixo, Hasier. Zure kronika irakurtzerakoan hainbat filmekin gogoratu naiz, dena ezin okerrago irten, ai ene! Sufritu eta gozatu dut. Lotsatu naiz pentsatuz zure ezbehar guzti horien iturburua gure gonbidapena izan dela, eta konturatu naiz ahalegin handia eskatu genizula eta, beharbada, ez zintugula behar zen moduan zaindu. Bai, momentu honetan aparkatzeko arazoak eta lanak lar ditugu unibertsitatean. “Menua” esaterakoan bazkari azkarra izango zela esan nahi genizun (eta pena izan zen zu ez geratzea, tertulia onean igaro baitzen).\nAzkenean, ordainketa murritza da, baina aurkituko dugu modua hori egokitzeko.\nDokumentazioari buruz ezer ez zenuela ikasi diozu, baina hitzaldian oso ondo dokumentatzen zarela erakutsi zenuen, ordea. Elkarrizketak kontu handiz prestatzen dituzula, Sautrela telebista saioko taldeak lagunduta; nahiz eta prestaketa guzti horri beste dohain batzuk gehitu behar zaizkion hainbatetan izaten diren egoera korapilatsuei arrakastaz aurre egin ahal izateko. Kazetaritza lanarekiko zure emozioa eta pasioa transmititu zenizkigun hitzaldian, eta parte hartzaileon arreta, berotasuna eta txalo zaparrada jaso zenituen. Eta han geundenok asko disfrutatu genuen eta asko ikasi genuen. Guzti horregatik benetan esan behar dizut guretzat oso pozgarria izan zela zu gonbidatzea.\nEta plazer hori areagotu zait zure kronika hau irakurrita (egoera txarrak testu onen sorburua izan daitezkeela beste behin ere erakutsiz!), eta baita jardunaldietarako prestatu zenuen testu luze eta mamitsua irakurtzen ere. Eta arbel handi bat den gune honetatik plazer hori beste askorengan zabalduko dela ere badakit. Eta honek guztiak zure samina pasatzen lagunduko dizulakoan nago. Berriro ere diotsut, mila esker, Hasier.\nImanol Epelde 2012-03-18 21:59\nIrribarrerik ez duzu galdu behintzat. Eta guregan ere sortu duzu post honekin! 100 euro galdu dituzu baina diruarekin ordaindu ezin daitezkeen gauza asko irabazi.


txintxarri.eus: Ostiralean amaitzen da areto futbol txapelketan izena emateko epea\nOstiralean amaitzen da areto futbol txapelketan izena emateko epea\nIzen emateak online egin behar dira ondoko helbidean: www.leverade.com/manager/sportmadness.\nTxintxarri 2017/12/27 9:48\nEmakumeen txapelketan gehienez zortzi taldek hartuko dute parte. Gainer,a inguruko herrietako taldeentzat ere irekia izango da. Jokalariek gutxienez 16 urte izan beharko dituzte (2002an jaioak). Izen ematearen prezioa 319 euro da.\nMutilen atalean, berriz, gehienez hamalau talde izango dira (izen ematearen hurrenkera errespetatuko da). jokalarien gutxieneko adina 16 urte izango da (2002an jaioak); izen ematearen prezioa 435 euro da.


Patinetan aritzeko hainbat ikastaro eskainiko dira uztailean Orion - Karkara.eus\nPatinetan aritzeko hainbat ikastaro eskainiko dira uztailean Orion\nKarkara 2018-06-15 10:38\nIkastaro guztiak Udal Pilotalekuan izango dira, uztaileko astearte, ostegun eta larunbatetan. Mailaren arabera bidegorrira irtenaldiak ere egingo dira.\nZarauzko Irristaketa Elkarteak patin ikastaroa antolatu du datorren uztailerako Orioko Udal Pilotalekuan. Haur eta helduentzat, maila guztietara egokitutako saioak egingo dira.\nIkasturte osoan zehar ere hainbat saio eman dira Orion eta jende ugari gerturatu da informazio eske, Irristaketa Elkartetik adierazi dutenez.\nHori dela eta, uztailean ere pertsona orori zuzendutako saioak eskainiko dituzte. Ikastaro guztiak Orioko Udal Pilotalekuan izango dira, uztaileko astearte, ostegun eta larunbatetan. Mailaren arabera bidegorrira irtenaldiak ere egingo dira.\nHiru ikastaro antolatu dira:\n- Uztaileko 1. hamabostaldia: 6 ordu - 50€\n- Uztaileko 2. hamabostaldia: 6 ordu - 50€\n- Ikastaro osoa, uztaila osoan zehar: 12 ordu - 90€\nIkastaro bakoitzean maila ezberdinak eskainiko dira (maila bakoitzak bere ordutegia du):\n- Helduak - Oinarrizko maila: lehen aldiz patinak janzten dituenarentzat edo oreka mantentzeko arazoak dituenarentzat.\n- Helduak - Hastapena: oso kilometro gutxi egindakoentzat, frenatzen, errebueltetan eta aldapatan justu dabiltzanentzat.\n- Helduak - Hobekuntza: takoarekin frenada ona dutenentzat. Atzeraka patinatzen edo gurutzatzen ikasi nahi dutenei zuzendua-\n- Haurrak: Ikastaro hauek 2004. eta 2012. urte bitartean jaiotako haurrentzat dira. Helburua patinen gainean ondo pasatzea da, ez dakienak ikasiz eta dakienak trebezia berriak eskuratuz, diote ZIE-tik.\nIkastaroetan izen-ematea egiteko bi aukera daude:\n1. Whatsappa idatziz 669837409 zenbakira informazio eske.\n2. E-posta idatziz zkeirristaketa@gmail.com i


Domino's Pizzaren Bizkaiko zentroetako langileek ekainean sei greba-egun gehiagorako deia egin dute — ELA Sindikatua\nDomino's Pizzaren Bizkaiko zentroetako langileek ekainean sei greba-egun gehiagorako deia egin dute\nDomino's Pizzaren Bizkaiko zentroetako langileek ekainean sei greba-egun gehiagorako deia egin dute Bizkaiko Domino's Pizzako langileek, batzarrean bildurik, sei greba-egun gehiagorako deia egitea erabaki dute, hasieran deitutako lau egunez gain. Lehen eguneko grebak erantzun handikoak izan dira, eta ekainaren 8 eta 9 egunetarako aurreikusita zeuden lanuzteei 6 egun gehitzea erabaki dute: ekainaren 14, 15, 16, 21, 22 eta 23an. https://www.ela.eus/eu/bilbo/albisteak/dominos-pizzaren-bizkaiko-zentroetako-langileek-6-greba-egun-gehiagorako-deia-egin-dute-grebak-ekainean-zehar-egingo-dira https://www.ela.eus/eu/bilbo/albisteak/dominos-pizzaren-bizkaiko-zentroetako-langileek-6-greba-egun-gehiagorako-deia-egin-dute-grebak-ekainean-zehar-egingo-dira/@@download/image/Dominos2.jpg\nBizkaiko Domino's Pizzako langileek, batzarrean bildurik, sei greba-egun gehiagorako deia egitea erabaki dute, hasieran deitutako lau egunez gain. Lehen eguneko grebak erantzun handikoak izan dira, eta ekainaren 8 eta 9 egunetarako aurreikusita zeuden lanuzteei 6 egun gehitzea erabaki dute: ekainaren 14, 15, 16, 21, 22 eta 23an.\nEkainaren 1 eta 2an greba egiteko zeuden arrazoiez gain (lan-prekarietatea bere luze-zabalean), bi langileren kaleratzea gehitu behar da (greba egin zuten bi langileren kaleratzeak, aste honetan bertan jakinarazita).\nELAren iritziz, langileak kaleratzeko modua oso larria izan da. Enpresak bidalitako gutunetan agertzen zen jakinarazpen-data maiatzaren 19a zen, kaleratzeen eta egindako grebaren arteko lotura ezabatzeko asmoz, ez dago dudarik.\nELAk bidegabeko kaleratzeen demandak jarriko ditu dagokion epaitegian, Domino's Pizzaren aurka.\nEnpresa hori Zena taldeari dagokio, Starbucks katea bezala, eta grebaren oinarrizko eskubidea urratu du. Horregatik ELAk oinarrizko eskubidea babesteko prozedurari ekingo dio, kalte-galerak eskatzearren.


Bit By Bit - behatzea portaera - comentario gehiago\nAurkezpena (2.1 artikulua)\noharturik hori kapitulu honetan sartzen ez moduko bat etnografia da. Espazio digitalean etnografia gehiago nahi izanez gero, ikus Boellstorff et al. (2012) , eta etnografiari buruzko gehiago espazio digitala eta fisikoaren Mistoan ikusi Lane (2016) .\nBig datuak (2.2 artikulua)\nNoiz datuak repurposing ari zaren, bi mental trikimailuak ahalik ditzakezun arazorik ulertzen lagunduko ahal badira. Lehenik eta behin, multzoaren ideal imajinatzea, zure arazoa da saiatu dezakezu eta alderatu hori erabiltzen ari zaren datu multzoa. Nola dira antzeko eta nola dira desberdinak? Zuk ez baduzu biltzeko zure datuak yourself, litekeena da zer nahi duzun eta zer behar duzu arteko aldea izango da. Baina, desberdintasun horiek txikiak edo handiak badira erabaki behar duzu.\nBigarren, gogoratu norbaitek sortu eta zure datu bildu arrazoi batzuk. beren arrazonamendu ulertzen saiatu beharko zenuke. alderantzizko ingeniaritza-mota hau posible arazo eta joera zure repurposed datuak ere identifikatzen laguntzen.\nEz dago adostasuna "big datuak" definizio bakar, baina definizio anitzek, 3 Vs du ardatz: (adibidez, bolumena, hainbat eta abiadura Japec et al. (2015) ). Baizik datuen ezaugarrien bideratua baino, nire definizio zergatik sortu zen datuei buruzko gehiago zentratzen.\nMy big datuak mailaren barruan gobernuak administrazio-datuak sartzea da pixka bat ohiz. Beste batzuk izan dira kasu honetan egin dute, besteak beste Legewie (2015) , Connelly et al. (2016) , eta Einav and Levin (2014) . Gobernuak administrazio-datuak balioa ikerketa buruz gehiago jakiteko, ikusi Card et al. (2010) , Taskforce (2012) , eta Grusky, Smeeding, and Snipp (2015) .\nIkerketa administratibo ikuspegi bat gobernu estatistika-sistema, bereziki US errolda Bureau barrutik lortzeko, ikus Jarmin and O'Hara (2016) . Liburuaren luzera erregistro administratiboak Ikerketaren tratamendu Estatistikak Suedia lortzeko, ikus Wallgren and Wallgren (2007) .\nkapituluan, laburki aztertu nituen, hala nola, Gizarte Inkesta General (GSS) social media datuak iturri bat, hala nola, Twitter bezain inkesta tradizional a. Inkesten tradizionala eta social media datuak arteko konparaketa sakon eta zaindua lortzeko, ikus Schober et al. (2016) .\n(2.3 artikulua) datuak big ezaugarri komunak\ndute modu ezberdinetan hainbat azaldutako 10 Datu big ezaugarri hauek egile desberdinen barietate. Idaztea nire pentsamendu eragina duten gai horiek, besteak beste: Lazer et al. (2009) , Groves (2011) , Howison, Wiggins, and Crowston (2011) , boyd and Crawford (2012) , Taylor (2013) , Mayer-Schönberger and Cukier (2013) , Golder and Macy (2014) , Ruths and Pfeffer (2014) , Tufekci (2014) , Sampson and Small (2015) , Lewis (2015) , Lazer (2015) , Horton and Tambe (2015) , Japec et al. (2015) , eta Goldstone and Lupyan (2016) .\nKapitulu honetan zehar, epe aztarnak digital, horrek uste dut nahiko neutroa erabili dut. Aztarnak digital popular epe bat da aztarna digitalak (Golder and Macy 2014) , baina Hal Abelson, Ken Ledeen, eta Harry Lewis bezala (2008) seinalatu, epe gehiago egokia da ziurrenik aztarna digitalak. Noiz aztarna sortzean, zer gertatzen ari den eta zure aztarna oro har, ez zaizu eginak pertsonalki jakitun zara. Gauza bera gertatzen da zure aztarnak digital egia. Izan ere, arrastoak uzten ari zaren denbora horri buruzko ezagutza oso gutxi behar duzun guztia. Eta, arrasto horiek ez arren, zure izena, sarritan lotuta dute itzuli. Bestela esanda, gehiago hatz-markak bezalako dira: ikusezina eta pertsonalki identifikatzen.\nZergatik datu-multzo handi, errendatu estatistika probak problematikoa gehiagorako, ikus Lin, Lucas, and Shmueli (2013) eta McFarland and McFarland (2015) . Gai horiek baino garrantzi praktiko esangura estatistikoa ardatz ikertzaile ekarriko luke.\nkontuan hartuta beti-on-datuak, garrantzitsua da denboran zehar zehatza pertsona bera alderatzen ari zaren ala pertsona talde aldakor batzuk dituzu ala alderatuz aztertzea; ikusi adibidez, Diaz et al. (2016) .\nEz-erreaktiboa neurriei buruzko liburu klasiko bat da Webb et al. (1966) . the book pre-data ageri diren adibideak aro digitalean, baina oraindik ere argitzen dira. Pertsona beren portaera aldatzen ari delako masa zaintza presentzia adibide, ikus Penney (2016) eta Brayne (2014) .\nErregistroak batzeko buruz gehiago jakiteko, ikusi Dunn (1946) eta Fellegi and Sunter (1969) (historikoa) eta Larsen and Winkler (2014) (modernoa). Similar hurbildu halaber informatika garatu da izen pean, besteak beste, datu Deduplication, esate identifikazioa, izen bat datorren bezala, bikoiztu detektatzeko, eta bikoiztu erregistroa detektatzeko (Elmagarmid, Ipeirotis, and Verykios 2007) . Badira ere pribatutasuna planteamendu mantentzea batze horrek ez pertsonalki identifikatzeko informazioa transmisioa eskatzen grabatzeko (Schnell 2013) . Facebook ere garatu du bat jarraitu bere erregistro gehiago boto portaera; hau esperimentu bat dudala esango 4. kapituluan buruz ebaluatzeko egin zen (Bond et al. 2012; Jones et al. 2013) .\nEraikuntza baliozkotasuna gehiago nahi izanez gero, ikusi Shadish, Cook, and Campbell (2001) , 3. kapitulua.\nAOL bilaketa log debacle buruz gehiago jakiteko, ikusi Ohm (2010) . enpresak eta 4. kapituluan gobernuek Partnering buruzko aholkularitza eskaintzen dut denean esperimentu azalduko ditut. Egileen kopurua A ikerketa hori datuak eskuraezinak oinarritzen kezka azaldu dute, ikusiko Huberman (2012) eta boyd and Crawford (2012) .\nOne unibertsitateko ikertzaileek datuak sarbidea eskuratzeko modu ona da enpresa batean lan bekadun edo ikertzaile bisitari gisa. Datu sarbidea ahalbidetzen gain, prozesu honetan ere lagunduko du ikertzaileak datuak nola sortu zen, hau da, azterketarako garrantzitsua buruz gehiago ikasteko.\nEz-adierazgarritasuna populazio oso batean buruzko adierazpenak egin nahi duten ikertzaile eta gobernuek arazo garrantzitsua da. Hau kezka gutxiago erabiltzen dira normalean, bere erabiltzaileei bideratuta enpresentzat da. Nola Estatistikak Netherlands enpresa big datuak ez ordezkaritza alea jotzen gehiago nahi izanez gero, ikusi Buelens et al. (2014) .\n3 kapituluan, laginketa eta zenbatespen deskribatuko dut xehetasun askoz ere handiagoa da. datuak ez adierazgarri, baldintza jakin batzuetan badira ere, badute haztatu daiteke kalkuluen ona ekoizteko.\nSistema jitoa oso zaila da kanpotik ikusten. Hala ere, MovieLens proiektua (eztabaidatuko gehiago ikus 4. kapitulua) izan da 15 urte baino gehiago exekutatu unibertsitateko ikerketa-talde baten arabera. Beraz, dokumentatu eta bide hori sisteman denboran zehar eboluzionatu eta nola buruz partekatutako dute hau eragin dezake analisia (Harper and Konstan 2015) .\nJakintsu kopurua A drift bideratuta Twitter-en: Liu, Kliman-Silver, and Mislove (2014) eta Tufekci (2014) .\nLehen aldiz entzun dut epe "algorithmically maskaraturik" Jon Kleinberg erabilitako eztabaida batean. Performatibitatea atzean dagoen ideia nagusia da gizarte zientziaren teoria batzuk "motorrak ez kamerak" dira (Mackenzie 2008) . Hori da, benetan moldatzen dute mundua baino besterik harrapatzeko da.\nGobernuz estatistika agentziak datuak garbiketa, estatistika datuak editatzeko. De Waal, Puts, and Daas (2014) estatistika datuak edizio inkestaren datuak garatu teknikak deskribatu eta aztertu zein neurritan datuak iturri handi aplikagarriak, eta ez dira Puts, Daas, and Waal (2015) aurkeztu du ideia bera batzuk audientzia orokorrago bat da.\nIkasketak spam bideratuta Twitter, adibide batzuk For Clark et al. (2016) eta Chu et al. (2012) . Azkenik, Subrahmanian et al. (2016) du DARPA Twitter Bot Challenge emaitzak azaltzen dira.\nOhm (2015) ikerketa lehenago reviews informazio sentikorra ideia on eta multi-faktorea proba bat eskaintzen du. Lau faktore zuen proposatzen dira: kalte probabilitatea; kalte probabilitatea; harreman konfidentziala presentzia; eta majoritarian kezkak islatzeko arriskua ala ez.\nGauzak zenbatzea (2.4.1 atala)\nFarber New York taxiak azterketa lehenago azterketa bat oinarritzen zen Camerer et al. (1997) hiru erosotasuna paper bidaia izarak-paper bidaia ordua grabatzeko gidariak erabilitako formak, amaiera ordua, eta tarifa lagin desberdinak erabiltzen duten. lehenago azterketa hau topatu gidariak zirudien helburu langileak izan: gutxiago lan egindako egun non beren soldatak altuagoak zelatan zeuden.\nKossinets and Watts (2009) homophily jatorria sare sozialetan oinarritu zen. Ikusi Wimmer and Lewis (2010) eta horrek datuak erabiltzen Facebook arazo bera beste ikuspegi bat da.\nOndorengo obran, King eta lankide izan hobe aztertu online zentsura Txinan (King, Pan, and Roberts 2014; King, Pan, and Roberts 2016) . Online zentsura neurtzeko Txinan zerikusia hurbilketa bat lortzeko, ikusi Bamman, O'Connor, and Smith (2012) . Ere erabili den moduko metodo estatistikoetan gehiagorako King, Pan, and Roberts (2013) 11 milioi mezu sentimendu balioesteko, ikusi Hopkins and King (2010) . Gainbegiratutako ikaskuntzari buruzko gehiagorako, ikus James et al. (2013) (less teknikoa) eta Hastie, Tibshirani, and Friedman (2009) (gehiago teknikoak).\nAurreikuspena (2.4.2 atala)\nAurreikuspena industrial datuak zientziaren zati handi bat da (Mayer-Schönberger and Cukier 2013; Provost and Fawcett 2013) . Aurreikuspena mota One diren ohiko gizarte ikertzaileek eginiko aurreikuspena demografiko dira, adibidez Raftery et al. (2012) .\nGoogle Gripearen joerak ez zen bilaketa datuak erabili gripea prebalentzia nowcast den lehen proiektua. Izan ere, Estatu Batuetako ikertzaileek (Polgreen et al. 2008; Ginsberg et al. 2009) eta Suedia (Hulth, Rydevik, and Linde 2009) aurkitu dute zenbait bilaketa-terminoak (adibidez, "gripe") iragarri nazional publikoko osasun zaintza aurretik datuak kaleratu zen. Gerora, asko asko beste proiektu arrastorik digital datuak erabili Gaixotasunaren zaintza detektatzeko, ikusi ahalegindu Althouse et al. (2015) berrikuspena da.\narrastorik digital datuak erabiliz osasun emaitzak iragartzeko gain, badira ere Twitter datuak erabiliz hauteskundeen emaitzak iragartzeko lan kopuru handi bat izan da beti; berrikuspen ikusi Gayo-Avello (2011) , Gayo-Avello (2013) , Jungherr (2015) (Ch. 7), eta Huberty (2015) .\nbilaketa datu erabiltzea gripea prebalentzia aurreikustea eta Twitter datuak erabiliz hauteskundeetan bi arrastorik digital mota batzuk erabiliz munduko ekitaldi mota batzuk aurreikusteko adibide dira iragartzea da. Badira duten egitura orokor hau izan ikasketak kopuru izugarria. 2.5 taula bat beste adibide batzuk dira.\n2.5 taula: ikasketak zerrenda partziala arrastorik digital batzuk erabili gertaera batzuk iragartzeko.\nTwitter Leihatilako AEBetan filmak diru-sarrerak Asur and Huberman (2010)\nBilaketa erregistroak filmak, musika, liburuak, eta bideo-jokoen salmentak AEBetan Goel et al. (2010)\nTwitter Dow Jones Industrial Average (US burtsa) Bollen, Mao, and Zeng (2011)\nHurbiltzen esperimentuak (2.4.3 atala)\nAldizkariaren PS Politikoen Zientzia datuak big, kausazko inferentzia, eta teoria formal jardunaldia izan, eta Clark and Golder (2015) ekarpen bakoitza laburtzen du. Aldizkariaren Akademia Nazionalaren Amerikako Estatu Batuetako Zientzien Actas -lako inferentzia eta big datuak jardunaldia izan, eta Shiffrin (2016) ekarpen bakoitza laburtzen du.\nEsperimentu natural dagokionez, Dunning (2012) bikaina book luzera tratamendu bat ematen du. Vietnamgo zirriborroa loteria esperimentu natural gisa erabiltzeari buruz gehiago jakiteko, ikus Berinsky and Chatfield (2015) . Automatikoki ezagutzeko esperimentu natural datuak iturri big barruan saiatuko dela makina ikaskuntza lortzeko, ikus Jensen et al. (2008) eta Sharma, Hofman, and Watts (2015) .\nMatching dagokionez, baikor berrikuspena egiteko, ikus Stuart (2010) , eta ezkorra berrikuspena ikusi Sekhon (2009) . Inausketa mota bat bezala betetzen buruz gehiago jakiteko, ikusi Ho et al. (2007) . Datorren tratamendu bikaina ematen duten liburuak eskuratzeko, ikus Rosenbaum (2002) , Rosenbaum (2009) , Morgan and Winship (2014) , eta Imbens and Rubin (2015) .


Euskal kulturaren alde — dantzan.eus\nHemen zaude: Hasiera › Hemeroteka › Euskal kulturaren alde\nToota, Txarli eta hirurok geunden ez dakit zenbat aldiz jarraian Euskal Herriko txapelduna izan zen dantzariak, dantza-talde baten orria lurrera bota nuela eta, haserre antzean bota zigunean: eta zuek zer egiten duzue euskal kulturaren alde? Nik esan nahi nion irakurtzen ditudan liburuak ez ditudala euskal kulturaren alde zerbait egiteko irakurtzen; egitekotan, euskal kulturak egiten duela nire alde, mundu berriak erakusten dizkidalako, bide berriak urratzera animatzen nauelako, nire bizipenak non kokatua eskaintzen didalako.\nEsan nahi nion galderak berarekin zekarrela akatsa. Edozer eginda ere, euskal kulturaren alde ari delako ari denak, hobe lukeela ertzain sartu eta ertzantzaren musika-bandan tronpeta jo. Esan nahi nion euskal kulturaren alde lan egin behar dela uste dutenen eskuetan euskal kulturak ez duela asko aurreratuko. Euskal kulturaren alde ari direnek herren uste duten kultura baten alde ari direla, herrena euren gogoa baino ez denean.\nEsan nahi nion gauza bat dela euskal kulturari bere ekarria egingo dion liburu bat idaztea eta beste bat, oso desberdina, euskal kulturaren alde egiteko liburu bat idaztea. Eta Bukowskik ez zuela bere bizitza osoan estatubatuarren kulturaren alde lerro bat bera idatziko. Esan nahi nion Josu Zabala eta Xabier Montoiak talde bat egitea pentsatu zutenean, ez zutela inondik ere euskal kulturaren alde egiteko talde bat sortu, nahiz eta gerora euskal kuturak talde horri asko zor. Eta alde handia dagoela. Hori guztia esan nahi nion. Baina esan nion Hertzainak-en kantu guztiak buruz jakitea zela, Toota, Txarli eta hirurok euskal kulturaren alde egin dugun gauzarik onena. Rock ‘n’ Roll Batzokian, esate baterako.


Oleta-Samiñoko parajeak | Kirola | Berria\nBehin ibilbidea hasita, eta auzoko plazaren ondoan, 'Aizkolariaren omenaldia' izeneko metalezko eskultura berezia ikusi ahal izango dugu.\nOletako lepoan dago Aizkolariaren omenaldia eskultura. MIKEL ARRIZABALAGA\nMikel Arrizabalaga -\nAginaga auzoko San Martin parrokia elizaren ondoan hasiko dugu ibilbidea. Eliza 1540an zutik zegoen, eta Zumarragako eta Azkoitiko biztanleek erabiltzen zuten. Nahiz eta 1989ra arte eremu zibilean Azkoitiaren menpe egon, erlijio gaietarako Zumarragako parrokia elizaren mendean zegoen. 1881ean, Gasteizko gotzaindegiak egin zuen parrokia berrantolaketaren ondorioz, landa parrokia bihurtu zen. Egun, eta 1980 urteaz geroztik, herri landa-parrokia hori Urretxuko Aita Pasiotarren menpe dago.\nElizari bizkarra eman, Muxika baserriaren ondotik igaro eta berehala jarriko gara maldan gora pista zabalean zehar. Kilometro bat eskas bete dugunean, pistak eskuinerantz bidatzen du pinudian murgilduz. Bide nagusi horretatik aurrera egingo dugu, Oletarantz zuzentzen den bidea eskuinera utzita. Laster, Oleta mendiaren magalean marrazten den bidetik, aurrez aurre ikusiko dugun leporantz gerturatuko gara. Atzean utziko ditugu azken zuhaitzak, eta lepoan kokaturik Oleta Txikiko gurutzea eta aterpe ederraren ondora igoko gara.\nTumulu baten ondotik pasatu eta gero, gertu dagoen eta pinuek estaltzen duten Pagozurietako tontorrerantz joko dugu. Pinuen artean zabaltzen den bidetik erraz lortuko dugu ote artean dagoen erpin geodesikoaren ondora heltzea. Etorritako bidetik berriro lepora jaitsiko gara, aterpearen ondora. Horri bizkarra eman, eta aurrez aurre ikusiko dugun bide zabal nabarmenetik emeki-emeki altuera irabazten jarraituko dugu. Laster, Iruarrietako trikuharriaren ondotik igaro, eta gorantz joko dugu. Izeidi batean sartu, eta gertu ikusiko dugu tontorra. Mendiaren ertzetik zabaltzen den xenda estu batetik laster lortuko dugu Iruarrietako erpin geodesikoaren ondora ailegatzea. Gertu, dozena bat metro beherago, Samiñoko tontorrean gurutze txikia eta buzoia.\nZumarraga-Urretxu aldera ikuspegi zabala erakusten duen tontor horretatik gertu dagoen Gurutzetara joko dugu. Ataka txiki bat igaro, eta gertu ikusiko dugu gaina. Bertatik Izarraizko eta Hernioko mendiguneen ikuspegi zabalaz goza dezakegu. Atzera egin, eta izeidiaren ondoan kokatzen den Iruarrietako etxolarantz joko dugu; atsedenerako leku aproposa. Etorritako bidetik atzera egingo dugu, eta, Samiñora berriro itzuli aurretik, eskuinetik, alanbrezko hesiaren ondotik zabaltzen den pista zabalean zehar jaitsiko gara. Maldan behera jaisten segitu, lehen ikusitako trikuharria ezkerrera utzi, eta altuera galtzen jarraituko dugu igotzeko erabili dugun bidetik. Laster, hori utzi eta ezkerraldean ikusiko dugu alanbrezko hesia pasatu, eta horren paraleloan jarraituko dugu Oleta mendiaren tontorrera iristeko. Harri gutxi batzuek adierazten duten tontor horretatik jaisten den aldapa pikoari eutsiko diogu segidan, eta, alanbrezko beste hesi bat gainditu ostean, igotzeko erabili dugun bide nagusiarekin bat egingo dugu, eta hortik jarraituz abiapuntura iritsiko gara.\nAuzoko plazaren ondoan Aizkolariaren omenaldia izeneko metalezko eskultura ikus daiteke. 2,45 metroko eskultura hori Agurtzane Iturberen diseinua da. Aizkolarien omenez egin bazen ere, bereziki auzoan bizi zen Jeronimo Iturbe Legorburu Agineta-ri eskainita dago. 2003ko azaroaren 9an inauguratu zuten.


Igandean (hilak 12) gune historikoa ezagutzeko bisita gidatua\n07 Maiatza 2013\nIgandean, maiatzak 12, Azkoitiko Gune historikoa ezagutzeko bisita gidatua egingo da, Juan Bautista Mendizabalen eskutik. Bisita 12:00etan hasiko da eta joan nahi dutenek erreserba egin behar dute (horretarako azken eguna ostirala da).\nBailarako Aniztasun Kulturalaren astea egingo da Azkoitian, astelehenetik aurrera\n05 Maiatza 2013\nAzkoitiko Aniztasun Kontseiluak eta Xirikatzen Azkoitiko kultur mahaiak bi jai berezi antolatu zituzten iaz: Aniztasun Jaia eta Azkoitiko Kultur Astea. Bakoitzak bere aldetik, Azkoitian dagoen aberastasun kulturala plazaratzeko ahalegin berezia egin zuten, herritarrei eskaintza interesgarria eskainiz. Aurten pausu bat gehiago ematea pentsatu dute: ekimena elkarrekin antolatu eta bailara osora zabaltzea. Hala proposatu zieten Azpeitia eta Zestoako udalei, eta biek proposamenarekin eta asmoarekin bat egitea erabaki dute. Horrela sortu da IPAKA 2013, Izarraizpeko Aniztasun Kulturalaren Astea. Astelehenean hasiko da, eta astebetez, egunero, ekitaldi kultural ezberdinez gozatzeko aukera eskainiko du herrian.\nAsteazkenean, hondakin bilketa eredu ezberdinak aztergai\n03 Maiatza 2013\nHondakinen lan taldearen 3. saioa asteazkenean (maiatzak 8) izango da eta bertan hondakinak biltzeko sistema ezberdinak aztertuko dituzte. Izaskun Txintxurreta, Astigarragako Ingurumen teknikaria; Begoña Rodriguez, Zarauzko Ingurumen Teknikaria; eta Danel Etxeberria Itsasondoko zinegotzi ohia izango dira hizlari, eta euren herrietan ezarri dituzten bilketa sistema eredu ezberdinak azalduko dituzte. Saioa 18:30ean hasiko da eta herritar guztiak daude gonbidatuta.\n'Irria' aldizkariaren 8 harpidetza zozketatuko ditu Udalak\nIrrien Lagunak klubaren Irria aldizkaria produktu komunikatibo eta hezitzaile oso kalitatezkoa iruditzen zaio Azkoitiko Udalari eta horregatik kazeta hori sustatzea erabaki du.\nLarunbatean liburu azoka egingo da\n02 Maiatza 2013\nLarunbatean (maiatzak 4), Liburu Azoka egingo da Kontzejupean, Aizkibel udal liburutegiaren eta Abarketatxo ludotekaren eskutik. 11:00etatik aurrera, haurrek liburu bat jasoko dute marrazki baten truke eta heldu eta gazteek ere bai, liburutegiko bazkide egiten badira. Liburuak trukatzeko aukera ere egongo da.\nGerolan programa aurkezten ari dira ikastetxeteetan\nLoiola Berrikuntza - Ezagutza Gunea sarearen Gerolan programa eskualdeko ikastetxeetan aurkezten ari dira, DBH4 eta BHI2 mailetan. Bost ikastetxeetako 280 bat ikaslek hartuko dute parte prozesuan.\nHelburua da bailaran gaur egun dagoen egoera sozioekonomikoaren berri ematea (langabezi tasa, ehun ekonomiko nagusiak...), eta horrez gain, eragile desberdinak ezagutaraztea da (udaletxeak, enpresak, ikastetxeak, garapen eragileak...). Eskualdeko etorkizunari buruzko erronka eta aukera desberdinen inguruko informazioa errazten da, edozein ikasketa edo lanbide aukeratzerako orduan baliagarri zaien informazioa eskuartean izan dezaten.\nLarunbat goizetarako plan bereziak antolatu ditu Artxamendik\n30 Apirila 2013\nMaiatzeko eta ekaineko larunbat goizero plan bereziak izango dituzte herriko gazteek. Artxamendi Gazte topalekuak mendi irteerak, hondartzara txangoak, argazki rallyak... denetarik antolatu ditu, guztia ere aire librean. Larunbat honetan (maiatzak 4) bertan izango da aurrenekoa: Attolara mendi ibilaldia egingo dute. Herriko gazte guztiak daude gonbidatuta, beraz, gerturatu Artxamendira eta eman izena! Hemen duzue egitaraua.\nAniztasun kontseiluak etorkinen inguruan herrian dauden zurrumurruak argitzeko bideari ekin dio.\nAzkoitian bizi diren etorkinen inguruan zurrumurru eta iritzi oker ugari dago eta horrek hainbat errezelo sortzen ditu herrian. Horri buelta eman asmoz, azterketa bat egitea erabaki zuen Aniztasun Kontseiluak: hala, azken asteotan herrian dauden zurrumurruak biltzeko inkesta bat egin du eta orain informazio hori aztertu eta lantzen hasiko da. Inkestaren arabera honakoak dira Azkoitian gehien entzuten diren zurrumurruak: 'Etorkinak gizarte-laguntzei esker bizi dira, ez dute integratu nahi'; 'Gehiegi dira eta ezin ditugu gehiago onartu';, eta azkena, 'Neurriz kanpo erabiltzen dute euskal osasun-sistema eta larrialdi zerbitzuak kolapsatzen dituzte'. Zurrumurru horiek aztertu eta lantzeko, Gipuzkoako SOS Arrazakeria-koekin hiru tailer egingo dira orain eta Aniztasun Kontseiluak parte hartzera deitu nahi ditu herritarrak. Izena aste honetan eman behar da.\nNazioartekotze prozesuetarako prestatzen\nLiburutegia ipuin kontalari bila\nAutonomo gisa lanean hasi nahi dutenentzat jardunaldia antolatu du Iraurgi Lantzenek\nAsteburuan, Floreagako festak


Oarsoaldeko Eskola Kirola osatzen duten eragile guztiei esker, hala nola, udaletako, Oarsoaldeko eta Kirolaisi XXIeko teknikariak, ikastetxeetako koordinatzaileak, hezitzaileak, gurasoak… Asteburuetan egiten diren joan-etorriak, ahalik eta modu jasangarrienean burutzea helburu duen asmoa sustatzeko lanak bere fruituak ematen jarraitzen du.\nAurten 1.000 joan-etorritik gora egin dira bizikletaz, orain arteko emaitzarik onena, eta haurren %45 ez da bakarka autoan desplazatu. Eskola kirolean izena emanda dauden haurren kopurua ia 1400ekoa dela jakinda, emaitza hauen dimentsioa esanguratsua dela ezin da ukatu. Beraz honek, gure helburua betetzeko bidean lan egiteko konpromisoa berrestera garamatza.\nJasangarritasunarekin haur eta gurasoek izan duten konpromisoa saritzeko, ikasturte bukaeran egiten dugun jaialdian hainbat sari banatzen dugu: Bizikletan joan etorri gehien egin dituen haurrari, bizikletan gehien mugitu den ikastetxeari, joan etorri “berdeetan” (Oinez, bizikletan, garraio publikoan edo kotxea elkar banatuz) gehien desplazatu den ikastetxeari, eta bukatzeko saritxo bat, gutxienez behin bizikletan desplazatu den haurrari.\nSustapen plan honek osasuntsu egoten jarraitzen duen arren, lanean jarraitu behar dugu, Oarsoaldeko Eskola Kirolak ahalik eta jasangarriena izaten jarrai dezan.\nAurtengo sari ematea ekainaren 13an egin zen Elizalde ikastetxearen jolaslekuan goizeko 11:45ean. Oiartzungo alkateorde Eneritz Arbelaitzek banatu ditu sariak. Honatx aurtengo sarituak:\nBizikletan desplazamendu gehien egin dituen ikastetxea: Elizalde Herri Eskola\nDesplazamendu berde gehien egin duen ikastetxea: Karmengo Ama\nBizikletan desplazamendu gehien egin dituen haurra: Unax Hernandez\nBizikletan desplazamenduak egin dituzten haurren arteko zozketako irabazlea: Oihan Artola


Azken sarreran komentau nizuen bezela, asteburuan anfibiuentzako hezegune berri bat sortu dogu Elgoibarren, Morkaiko Mendizale Elkartiak eta Aranzadi Zientzia Elkartiak antolatutako jardunaldi batian. Putzua sortu eta ingurua egokitzeko lanak in ditxugu, auzolan bidez, herritarren laguntzakin.\nHezegunia nola sortu dogun erakusten daban bideo bat eta argazki batzuk erakusten dizkizuet gaur.\n(Bideo eta argazkien iturria: barren.eus)\nEskerrik asko laguntzera etorri zinaten guztiei!\nOin eurixan zain egotia tokatzen da, ia zenbat ur hartzen daban ikusteko. Urez betetzen bada, laster hasiko dia uhandre, igel, txantxiku eta bestelakuak agertzen!\nEgilea: Ander Izagirre Egaña Ordua: 20:33 iruzkinik ez:\nAurreko urtian bezela, Morkaiko Mendizale Elkartiak Elgoibarko natura eta ondaria ezagutzeko ekintza desberdinak burutuko ditxu aurten ere. Ekintza hauen artian lehena anfibiuentzat hezegune txiki bat sortzia izango da, Morkaiko eta Aranzadi Zientzia Elkartiak antolatutako auzolan baten bidez.\nGaur egun anfibiuak animalia talde mehatxatuenetarikuen artian aurkitzen dia. Hauek babesteko orduan ezinbestekua da ugaltzeko erabiltzen ditxuzten hezeguniak mantentzia eta ahal dan heinian, hezegune hauek urriak dian lurraldietan berrixak sortzia. Elgoibarren anfibiuentzako egokixak dian hezegune gutxi aurkitzen dia eta espezie jakin batzuentzat aproposak izan daitezkeenak oindik eta gutxiau.\nHorregatik, Sargoateko itxurrixan onduan putzu txiki bat sortzia oso neurri aproposa izan daiteke. Gainera, hezegune txiki honen sorreran bitartez, anfibio desberdinak ugaltziaz gain, beste animalia batzuentzako (ornogabe urtarrentzako adibidez) toki aproposa ere sortuko dogu.\nAuzolana martxuan 24an ingo dogu. Parte hartzeko eman izena morkaiko@morkaiko.eus helbidera idatziz edo 636994798 telefono zenbakira deitxuta.\nUdako oporren argazkixekin amaitzeko azken sarrera bat erakusten dizuet. Izan ere, Esloveniatik etxerako bueltan leku berrixak ikusteko aprobetxau genduan. Italiako mendi eremu bat lehenik eta Frantziako Ecrinsiak gero.\nItalia gurutzatzen Vicenza eskualdeko iparraldeko mendi eremuan pasau genduan gaba bat.\nÉcrinsko Parke Nazionala (Frantzia)\nOporrak ondo amaitzeko Écrinsko Parke Nazionalian pare bat egun pasau genitxun, mendiko paraje zoragarrixez gozatzen. Hemen hotz dexente itxen zaban narrastixak ikusteko, baina hoien partez sarrio eta marmotak ikusi genitxun.\nSarrioak - Rebécos (Rupicapra rupicapra)\nSarrioa - Rebéco (Rupicapra rupicapra)\nAlpetar marmota - Marmota alpina (Marmota marmota)\nEcrinsietatik etxera bueltatzia tokatzen zan eta pena haundiz hemen bukatu zian gure oporrak. Furgonetiakin 7000 km in eta gero!\nHerri eta paraje politx asko ezagutu genitxun eta bide batez, espezie berri batzuk ikusi ere. Suge gutxitxo aukeran, baina orokorrian oso pozik! Bueltauko naiz egunen baten, espresuki suge bila, jeje.\nHonekin bukatzen dot 2018ko udako oporren sarrerekin. Beste bat arte!\nEgilea: Ander Izagirre Egaña Ordua: 17:00 iruzkinik ez:\nEtiketak Anguis, Coronella, Marmota, Podarcis, Rana, Rupicapra


Ezagutu software librea - SALE - Software Libre Euskadin - Eusko Jaurlaritza - Euskadi.eus\nSoftware librea, erabiltzaileari erosi duen produktua libre erabiltzeko askatasuna ematen diona da, eta hala, eskuratu ostean, modu librean erabili, kopiatu, aztertu eta bana daiteke. Praktikan, aurrekoak eskatzen du, iturri-kodea eskuragarri izatea, exekutagarriaz gain.\nOndorengo irudiak erakusten du software librearen mapa kontzeptuala (PNG, 946 KB):\nSoftware librea doan eskura daiteke, edo kostu prezioan beste bide batzuetatik; baina ez du derrigorrez hala izan behar, beraz ez da lotu behar software librea “software doanekoa” kontzeptuarekin (freeware deitu ohi dena), izan ere, libre izanik ere, komertzialki zabal daiteke ("software komertziala"). Analogiaz, "software doanekoak" edo "doanekoak" batzuetan iturri-kodea dakar; baina, software mota hau ez da "librea" Software Librea den eran, baldin eta ez badira bermatzen programaren bertsio aldatu hauek dituzten aldatzeko eta birbanatzeko eskubideak.\nSoftware librearen ideia 1983an sortu zuen Richard Stallman-ek, eta bi urteren buruan Free Software Foundation sortu zuen, erakunde hau erreferentzia da software librearen aldeko mugimenduan, eta bertatik eratu zuen proiektu bat GNU izeneko sistema eragile aske bat egiteko. Stallman-en pentsamendua jasotzen duen obra "Free Software, Free Society" izenekoa da (doan jaitsi daiteke):


Erabakirik libreena | Iritzia | Berria\nEleberri bikain batekin akordatu naiz egunotan, Joseph Heller estatubatuarraren Catch-22. II. Mundu Gerran AEBetako armadako aire-eskuadroi bateko ibilerak ditu kontagai, satiraren bidez gerraren aurkako liburu latza, maisu-lana ene uste harroan, osatuz. Satira, eta estilo oso on batez, gerraz diharduela gizarteaz ere badihardu, giza harremanez, antolamenduaz, botereaz... Araudiko artikulu bat da 22a —tranpa bat, zepo bat—, eta nobelaren izenburua izateaz gain erabiltzen da esapide orokor moduan, zerbait egin ahal izateko momentuan hori egitea ezinezko bihurtzen duenean formulazioko elementuak berak. Sekula lanik egin ez duen langabetu bati lan-esperientzia eskatzea, derrigorrean, lana egin ahal izateko; hori dateke artikulu 22 bat. Edo, liburura joz, hegaldi batean parte ez hartzeko —eta beraz bizia arriskuan ez jartzeko— erotuta behar duzu egon, baina hegalditik salbuetsia izateko eskaria bete behar duzu, eta eskaria betetze hutsak berresten omen du ez zaudela nahikoa ero. Edo beste etsenplu bat hurbilagokoa: konstituzioaren mugen baitan edozer eskatzearen aldekoa izan zaitezke, baita autodeterminazioa ere, baina konstituzioak ezin du onartu autodeterminazio eskubidea. Irteerako atea omen den horixe bera da kisketa.\nAzken honetan, Espainiaren etxean ordezko gisa eskaintzen dira leihate zoragarriak, eta gela nahi bezala antolatzeko aukera, butaka ederretatik gintonika eskuan kanpoaldeari begira egon ahal izateko. Norberaren gela eskaintzen da, baina etxeko atea ezin ireki. Giltza nahi dutenek, hala erabakiz gero joan ahal izateko, ezinezkoa dute giltzak edukitzea. Librea da joatea, baina giltzarik ez dago eta kisketa botata.\nEman ez dietenez aukera, atea herritarrek emandako giltzaz ireki nahi izateagatik epaitzen hasi dira atzo dozena bat lagun. Epaiketa luze joango da eta ziento bat adituk azalduko digu, beraz ez dut gehiagorik erantsiko, soilik antzeko epaiketa mordoxka egindako abokatu baten hitzak hartuz, gerta litekeenaren pronostikoa: seguruenik epaiketa irabaziko dute, baina epaia galdu.\nTartetxo bat hartu nahiko nuke, hala ere, azken egunotan Madrilen hain ugaria izan den bandera astintzeak —nazionalismoa deabruaren gaitz gisa jotzen dutenek eurek rojigualda-z gain Venezuelako bandera ere astindu dute!—, itzalean utzitako afera baten inguruan. Gerraren aurkako liburu batekin hasi naiz, uneotan auzitegietara eramandako gerra batekin segitu, eta beste batekin amaitzeko: hain zuzen ere gerra gehiago ez egitea nahi dutenena; gerra konbentzionaletan ez bezala, etsaiarena beharrean euren heriotza nahi dutenena. Herio sega handia hartuta etor dadin baino lehen hil nahi dutenena.\nLege proiektu baten harira Espainiako Kongresuan orain dute erronka eutanasiari buruz eztabaidatu eta erabakitzekoa, eta oso kontu inportantea da. Adar eta ertz askotako gaia, alde egotearen erabaki soil batekin ebatzi ezinekoa, fin josi beharreko oihala: eutanasia, suizidio lagundua. Eta era berean: zaintza, zahartzaroa, famili-antolamendua.\nLehen baino luzeago bizi gara, baina une batetik aurrera mina kenduagatik ere, ni ez nintzateke ausartuko esatera hainbatek sufritzen ez duenik. Eta agian sufritu ez dira egiten ari, baina ez dira bizi. Bizirik daude, baina ez dira bizi, eta gainera ez dira kontziente.\nHainbat jendek ez du gizarteak kisketez itxia daukan etxea utzi nahi, mundua utzi nahi du, praktikan aspaldi utzia du. Baina giltza gizarteak dauka... moral geruza baten azpian ezkutatua. Erreal egin dezagun, hor ere, erabakitzeko eskubidea. Har daitekeen erabaki libreena da, erabaki gailena.


Eider Roa: “Lanbide Heziketan praktikari ematen zaio garrantzia, gehienbat” | Arizmendi Ikastola\nEider Roak Eraikuntza Proiektuak goi mailako heziketa zikloa egin zuen Arizmendi Ikastolan, eta, alor hori gustuko zuela ikusita, unibertsitatean Arkitektura ikasketak bukatu ditu. Duela gutxi Arizmendira itzuli da, Enplegu Berdea programan parte hartzera.\nEraikuntza arloa gustatzen zait, batez ere interiorismo aldetik, eraikinen barrualdeak eta. Unibertsitaterako sarbide proba batzuk egon ziren eta ezin izan nuen aurrera jarraitu. Orientatzaileek heziketa ziklo honi buruz hitz egin zidaten; bi urtean gai teoriko-praktikoak landuz, epe motzean ikusiko nuela nire mundua ote zen edo ez. Bide hori aukeratu nuen.\nZer azpimarratuko zenuke Lanbide Heziketatik?\nPraktikotasuna. Eta teoria jorratzean ere, beti praktikan aurkituko duzunari begira lantzen da.\nMarrazketa. Asko praktikatu dugu, gainera, Autocad-en eta.\nLana bilatzea, laneratzea, erraza izan al da Lanbide Heziketarekin?\nEz naiz lan bila hasi, baina ez naiz geratu. Lanbide Heziketatik unibertsitatera; karrera amaitu eta hemen lan aukera handirik ez zegoela ikusita, proiektua egitera kanpora joan nintzen, lan egin eta ingelesa ikastera. Proiektuaren aurkezpena pixka bat atzeratu nuen, eta 2013ko urtarrilean aurkeztu nuen. Ondoren, Arizmendi Ikastolan Enplegu Berdea programan sartu nintzen.\nZein da unibertsitate ikasketen eta Lanbide Heziketaren arteko aldea?\nUnibertsitatean teoria asko ematen da; matematika, fisika, kimika, egiturak… Egia da gero eraikuntza alorrean sartzen dela. Lanbide Heziketa praktikoa da, eta norberaren lana benetan zein izango den ikusten da. Gainera, praktikak curriculumean sartu ahal izateak bere pisua du.\nLanbide Heziketa gomendatuko al zenuke?\nBai, batez ere zer ikasi nahi duen ziur ez dakienari. Eramangarria da, bi urtean egiten baita, eta oso praktikoa da. Lana topatzeko ere praktikotasunak erraztasunak ematen eta beste formazio baterako bideak irekitzen ditu.


2021-11-26 - Goierriko Hitza : Goierriko Hitza\nNagore Iñigok irabazi du Ordiziako Koordinadora Feministaren logo lehiaketa\nOrdiziako Koordinadora Feministaren "aldarrikapenak eta izaera ondoen islatu duen lana izan da". Saria jaso du irabazleak eta egin duen logoa izango da talde feministaren irudia.\nLegazpiko Meazti etxeak 1998an ireki zituen ateak garai bateko Guardia Zibilaren eraikin zaharrean. Adinekoentzako tutoretzapeko etxebizitzak dira, eta 23 lagun bizitzeko tokia dago. Bertako bizilagunek etxebizitza propioa dute, eta etxez etxeko zerbitzu guztiak eskaintzen zaizkie eraikin berean.\nEuskal mitologia, musikarekin girotuta\nToti Martinez de Lezea idazle arabarrak hitzaldia egin zuen atzo Zeraingo elizan, Edurne Zabalo klarinete jotzailearekin eta Ainhoa Enatarriaga piano jotzailearekin batera.\nIgartza Musika Bekadun izateko, sekula baino hautagai gehiago\n25 musikari arituko dira. Zortzi herrialde ezberdinetako musikariak igoko dira oholtara, baina ez da goierritarrik izango\nLierni Azkargorta (Idazlea)\nIruñea Hiria poesia saria irabazi ondoren, liburu eran argitaratu du 'Eripoemia' olerki bilduma Lierni Azkargortak (Lazkao, 1979). Gaixotasuna eta poesia odolean sartu ditu.\nEuskalduntze berantiarra hizpide\nLuis Mari Zalduak 'Euskalduntze berantiarraren teoriaz' hitzaldia egingo du asteartean, Anduetza parketxean. Aurrez izena eman behar da parketxera deituta edo idatzita\nEuskararen egunaren harira lehiaketa antolatu du Ingudeak\nGoierriko lantegietako Euskara Batzordeen elkarteak antolatu du. Goierritar guztiei irekita dago, eta sarean hainbat galdera erantzun behar dira.\nOrdiziako gaztetxeak 35. urtemugako ekitaldiak antolatu ditu biharko. Egun osoko festa izango da, eta gauean, kontzertuekin bukatuko da.\nAtsedena, kirolean hobetzeko\nAtsedena, elikadura eta entrenamendua. Horiek dira kirolari on batek bere buruari ezarri beharreko ohitura edo errutina nagusiak.\nIker Piris, Bidaide eta Ispirit taldea, Azaroan Musika programa ixteko\nAsteburu betea izango da Legazpin, zuzeneko musika saioei dagokionean. Gaur, Legazpin oso ezaguna den Iker Piris gitarrajolea ariko da, taldearekin.\nJon Esnaolak irabazi du Ataungo argazki rallyko lehen saria\nAsteburuan banatu zituzten Ataungo 17. Rallyko sariak. Esnaola idiazabaldarrak jaso du lehen saria; herriko lehena, berriz, Antton Etxeberriak.


[ZUTABEA] Antolakuntzaren beharra | danbolin\nHil honetan niri tokatu zait idaztea eta, hasiera batean beste kontu baten inguruan idazteko asmoa nuen arren, ezin utzi oharkabean pasatzen, azken aste hauetan gure inguruko hainbat herrietan gertatzen ari dena; batik bat, otsailaren 6an Azkoitiko gazteek jasan behar izan zuten gertaera, Azkoitiko Gazte Asanbladak hurrengo eguneko kontzentrazioan salatu zuena.\nPresentzia polizial handia izaten duten arren, egun hartan nabarmenagoa izan zuten Azkoitiko kaleetan, tabernen barrura sartzeraino identifikazioak eginez. Tabernak itxi orduko polizia indarren presentzia oraindik eta gehiago areagotu zen, bai ertzainena, baita munizipalena ere. Bertan zegoen jendeari mehatxuka hasi ziren, dispertsatzeko esanez edo bestela identifikatu egingo zituztela. Minutu gutxiren barruan, estatuaren mertzenarioek (ertzainek) kalean zeudenen aurka kargatzeari ekin zioten, inongo irizpiderik gabe. Hainbat gaztek identifikazio, isun eta mehatxuak jasan behar izan zituzten. Hori gutxi balitz, zenbait gazte bereziki erasotuak izan ziren (ostikoak eta kolpeak jaso izana salatu dute), bat ahotik eutsita kalean zehar arrastaka emateraino. AzkGA-ko kideek hurrengo egunean kontzentrazio bat burutu zuten plazan hau salatzeko asmoz eta jende asko bertaratu zen.\nUrtebete inguru daramagu jada ezohiko egoera hau bizitzen eta nik behintzat ez dut ikusten aurrekora bueltatuko garenik. Osasunaren aitzakiapean gure bizitzaren gainean burgesiak hartu duen kontrola (noiz kalera irten noiz etxera joan, zenbat jenderekin egon, nora joan) inoiz baino handiagoa da. Polizia gure kaleetan jaun eta jabe dabil beraien gustuko ez diren ekimenak debekatzen, kartelak eta pankartak kentzen, kontrolak nonahi jartzen, isunak jartzen lan politikoa egiteagatik.\nZerbaitetarako balio badute neurriok, sistema kapitalistaren berrestrukturaketak ekarriko dituen miseriei erantzunez, aurre egingo dion langileriaren antolakuntzarako aukerak erasotzeko balio dute, gazteak diziplinatuz eta beldurra sartuz. Azkoitikoa, egiten ari diren indar erakustaldi askotariko bat da, Donostiako Alde Zaharrekoa bezala. Ez, ez dira osasunaren defentsarako neurriak, kaleen militarizazio autoritarioaren adibide garbiak baino, masa komunikabideen kolaborazio zuzenarekin legitimatuak, gazte langileak kriminalizatuz.\nInongo oposizio erreal eta trabarik gabe gure askatasun zibil eta politikoen aurkako erasoak ari dira gertatzen, eta gehiagora doaz. Oraingo honetan Azkoitian izan da, baina nork ziurtatu diezaguke hurrengo astean ez dela gure herri bertan berdina gertatuko?\nHau horrela izanik, langileriaren antolakuntza beharrezkoa da, bera izango baita gure eskubide zibil eta politikoak ez direla zapalduko bermatuko duen bakarra.\nPrevious Article [TTAK!] Aitzurkada\nNext Article Mugiment Kirol Txartela proiektuan parte hartuko dute Zestoa, Getaria eta Zumaiako kiroldegiek


'Bedeinkazioa', 2018ko munduko lau onenen artean - Oñati - Goiena.eus\n'Bedeinkazioa', 2018ko munduko lau onenen artean\nEneko Azurmendi 2018-11-30 10:12\nFelix Sanchez oñatiarraren 'Bedeinkazioa' argazkia. Selemon Barega atleta garaipena ospatzen, Elgoibarren.\nAtletismo Federazioen Nazioarteko Elkarteak (IAAF) saritzen duen urteko argazki onena izateko lau hautagaietako bat da Felix Sanchez oñatiarrak Elgoibarko krosean ateratakoa; abenduaren 4an aukeratuko dute onena, Monakon egingo duten galan.\nAtletismo arloan, 2018ko mundu mailako argazki onena izan daiteke Felix Sanchez oñatiarrarena. Lau dira sari hori irabazteko hautagaiak, eta epaimahaiak abenduaren 4an hartuko du erabakia, Monakon.\nUrtarrilaren 14an atera zuen argazkia Sanchezek, Elgoibarko krosean. Ordura arte ezezaguna zen Selemon Barega atleta gazteak irabazi zuen proba, eta, helmuga zeharkatu ostean, belauniko jarri zen, garaipena ospatzeko. Momentu hura aprobetxatu zuen oñatiarrak. Haren esanetan, argazkia "desberdina" da. Hainbat arrazoi aipatu ditu. "Lehenik, krosa delako. Atletismoan, baztertutako diziplina da krosa, pistak askoz indar handiagoa du. Haren keinua ere esanguratsua da, Jainkoari eskerrak ematen. Atletismoko pista batean dago, eta goitik behera lokaztuta". Gaineratu du momentuan bertan ohartu zela argazkiak bazuela "zerbait berezia". "Egun hartan bertan partekatu genuen Instagramen eta izugarrizko arrakasta izan du ordutik. Hala ere, esan beharra daukat orain politagoa ikusten dudala lehen baino".\nAtleta bera ere erabakigarria izan da Sanchezek argazki hori aukeratzeko orduan. "Elgoibarko lasterketan egin zen ezagun. 18 urte besterik ez du, eta inoizko laugarren markarik onena ezarri du 5.000 metroko proban. Promesa izateko hautagaia da", azaldu du.\nSanchezek, normalean, ez du parte hartzen lehiaketa horretan, "argazkia bidaltzeak gastu bat dakarrelako eta parte-hartzea ordaindu egin behar delako". Hala ere, argazki hori edukita, izena ematea erabaki du, eta dagoeneko lorpen handi bat bereganatu du. "Lau onenen artean egotea sari handia da niretzako, eta galan egoteko aukera izatea ohorea da. Irabaztea, berriz, sekulakoa izango litzateke", azpimarratu du.\nBeste hiru argazkiei dagokienez, bat da Sanchez bereziki kezkatzen duena. "Uste dut hesien aurrean etzanda dagoen kirolariarena izango dela aurkari gogorrena. Besteak artistikoagoak dira. Oihuaren argazkiak, nire ustez, ez dauka ezer, eta itzalaren argazkia, oso artistikoa den arren, ez da askorik ikusten. Gero, agian, horietako bat izango da irabazle, baina, nire ustez, aurkaria bestea da".\nBehin hor egonda, irabaztea izango da haren helburua. "Instagram sare sozialean faborito moduan dago nire argazkia, baina, gero, epaimahaiak izango du azken hitza", adierazi du.


Montcy-Notre-Dame - Wikipedia, entziklopedia askea.\nBernard GIBARU (2014-2020)\n49° 46′ 30″ N, 4° 44′ 35″ E / 49.775°N,4.7431°E / 49.775; 4.7431Koordenatuak: 49° 46′ 30″ N, 4° 44′ 35″ E / 49.775°N,4.7431°E / 49.775; 4.7431\nAiglemont, Charleville-Mézières eta Nouzonville\nMontcy-Notre-Dame Frantziako udalerri bat da, Ardenak departamenduan dagoena, Centre eskualdean. 2013an 1.691 biztanle zituen.\n2007an Montcy-Notre-Dame udalerrian erroldatutako biztanleak 1.536 ziren. Familiak 630 ziren, horien artean 140 pertsona bakarrekoak ziren (60 bakarrik bizi ziren gizonak eta 80 bakarrik bizi ziren emakumeak), 247 seme-alabarik gabeko familiak ziren, 219 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 685 etxebizitza zeuden, 638 familiaren etxebizitza nagusia ziren, 2 bigarren erresidentzia ziren eta 45 hutsik zeuden. 620 etxeak ziren eta 64 apartamentuak ziren. 638 etxebizitza nagusietatik 525 bere jabearen bizilekua ziren, 98 alokairuan okupaturik zeuden eta 15 doan lagata zeuden; 4 etxek gela bat zuten, 29 etxek bi zituzten, 85 etxek hiru zituzten, 177 etxek lau zituzten eta 343 etxek bost zituzten. 459 etxek euren parking plaza propioa zuten azpian. 265 etxetan ibilgailu bat zegoen eta 313 etxetan bat baino gehiago zituzten.\nMontcy-Notre-Dame udalerriko biztanleria-piramidea 2009an .\n2007an lan egiteko adina zuten pertsonak 1.041 ziren, horien artean 731 aktiboak ziren eta 310 inaktiboak ziren. 731 pertsona aktiboetatik 681 lanean zeuden (356 gizon eta 325 emakume) eta 51 langabezian zeuden (31 gizon eta 20 emakume). 310 pertsona inaktiboetatik 133 erretiraturik zeuden, 88 ikasten zeuden eta 89 "bestelako inaktibo" gisa sailkaturik zeuden.\n2009an Montcy-Notre-Dame udalerrian 657 unitate fiskal zeuden, 1.613 pertsonek osaturik. Pertsona bakoitzeko diru-sarrera fiskalaren mediana urteko 20.955 euro zen.\n2007an zeuden 41 komertzioetatik, 3 janari enpresak ziren, 1 bestelako produktu industrialen fabrikazioko enpresa zen, 5 eraikuntza enpresak ziren, 6 ibilgailuen saltze eta konpontze enpresak ziren, 4 ostalaritza eta jatetxe enpresak ziren, 1 informazio eta komunikazio enpresa zen, 3 finantziazio enpresak ziren, 3 higiezinen enpresak ziren, 4 zerbitzu enpresak ziren, 4 administrazio publikoko enpresak ziren eta 7 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 9 zerbitzu publikoetatik, 3 igeltseroak ziren, 1 eraikuntza enpresa, 3 ile apaindegiak eta 2 higiezinen agentziak.\n2009an zeuden 4 establezimendu komertzialetatik, 2 okindegiak, 1 harategi zen eta 1 drogeria zen.\n2000. urtean Montcy-Notre-Dame udalerrian 5 nekazaritza-ustiategi zeuden.\nCharleville-Mézières (1,7 km)\nAiglemont (1,8 km)\nSaint-Laurent (2,3 km)\nLa Grandville (3,8 km)\nVille-sur-Lumes (4,0 km)\nWarcq (4,5 km)\nPrix-lès-Mézières (4,6 km)\nNouzonville (4,8 km)\nLumes (5,1 km)\nGernelle (5,4 km)\nLa Francheville (5,5 km)\nNeufmanil (5,6 km)\nDamouzy (5,6 km)\nOrriaren azken aldaketa: 14 iraila 2020, 16:01.


Nafarroako espazio naturalen sareak ekintzailetza-dinamikak abian jarri ditu landa-ingurunean jarduera eta enplegua sortzeko helburuarekin\nred espacios naturales dinamicas emprendimiento medio rural\nNafarroako espazio naturalen sareak ekintzailetza-dinamikak abian jarri ditu landa-ingurunean jarduera eta enplegua sortzeko helburuarekin asteartea, 2018.eko urriak 23\nAyerdi lehendakariordeak eta Solana eta Elizalde kontseilariek, tokiko agenteekin eta enpresa eta elkarte arloetako agenteekin batera hartu dute parte ‘Berdean ekin; ingurune natural aktiboaren aldeko’ jardunaldian; hau da, Gobernuko lau departamentu inplikatzen dituen proiektua\nAyerdi lehendakariordea eta Solana eta Elizalde kontseilariak, gainerako parte-hartzaileekin batera. ( irudia handitu )\nNafarroa ezagutu sarea ia hogeita hamar bat espazio natural eta berezik osatzen dute, eta Foru Komunitatearen lurraldeko eskualde guztietan banatzen dira. Sarea gaur Baluarten egiten ari den jardunaldi teknikoan, ibilbide-orri bat prestatzen hasi da landa-ingurunean ekintzailetza-programa garatzearren, gune natural horietan jarduera ekonomikoa, turistikoa, hezkuntza-arlokoa eta enplegua sortzeko helburuarekin.\nEzagutu sarera elkarturiko espazioen kudeaketa-sistemak dinamizatzeko eta modernizatzeko dinamika Nafarroako lurraldearen eta iraunkortasunaren Lursarea agentziak bultzatzen du, eta Foru Exekutiboko lau departamentu inplikatu dira, gobernuaren zeharkako ekintza batean, politika soilik kontserbazionistetatik haratago eta ingurune naturala jarduera-motor gisa hartuta. Hain zuzen ere, gaur Baluarten egiten ari den jardunaldiaren goiburua ‘Berdean ekin; ingurune natural aktibo baten alde’ deitzen da, eta irekieran honako hauek hartu dute parte: Nafarroako Gobernuko Ekonomia Garapeneko lehendakariordea den Manu Ayerdik; Landa Garapeneko, Ingurumeneko eta Toki Administrazioko kontseilariak, Isabel Elizaldek; Hezkuntzako kontseilari María Solanak eta Nafarroako Enplegu Zerbitzu-Nafar Lansareren zuzendari kudeatzaileak, Paz Fernándezek.\nEzagutu sarearen elkartean ia ehun bat udalerri, tokiko ekintzako talde edo elkarte-agente eta Nafarroako ingurune naturalen inguruan lan egiten duten kudeatzaile eta enpresa-arloko langileak biltzen dira, eta hogeita hamar bat gunetik gora ere bai. Tartean aipatzekoak dira ondorengoak: Bertizko parkea, Iratiko Basoa, Plazaolako bide berdea, Arbaiungo arroila, Zugarramurdiko eta Urdazubi / Urdaxko kobazuloak, Orreagako igarobidea, Pitillasko aintzira, Bardeetako parke naturala, Allotzeko urtegia, Baldorbako mendiak edo Erdialdeko Zonako bisoi-lurraldea. Proiektuaren helburua da informaziorako eta kudeaketarako sistema komuna sortzea, jendea artatzeko zerbitzuak, eta baliabide turistikoen, nekazaritzako tokiko elikagaien edo inguruneko programa kulturalen sarea osatzea.\nTalentua eta enpresak sortzea landa-ingurunean\nAyerdi lehendakariordeak jardunaldia irekitzerakoan ondorengoa adierazi du: “Gobernuak lurraldean duen erronka da asmo handiko eta zeharkako estrategia hedatzea, ikuspegi soilik kontserbazionista gaindituko duena eta Nafarroako gune naturalak garapen iraunkorraren benetako motore eta landa-mundu bizi eta aktiboaren arteria bilakatuko dituena”. Era berean, Manu Ayerdik azpimarratu du Ezagutu sarearen proiektuak “erabat bat egiten duela Nafarroako Ekintzailetzaren 2017-2019 Planaren helburuekin, landa-ingurunean ere talentua sustatzeko, gune naturalen inguruan enpresak sortzea errazteko eta Foru Komunitateko jarduera-tasa hobetzeko ondare naturala aprobetxatuaz”.\nBestalde, Elizalde kontseilariak azaldu du Ezagutu sarearen proiektuak “balio naturalak kontserbatzeko, landa-ingurunean ekonomia sortzeko eta lurraldean gizarte-kohesioa izateko estrategiak batzea lortu duela”, eta “Foru Komunitateko eskualde guztietan jardueraren eta garapen iraunkorraren motore nagusietariko bat izatera iritsi behar da”.\nIrekieraren hirugarren ekarpenean, berriz, Solana kontseilariak Ezagutu sareak ikastetxeekin eta institutuekin programaturiko jarduerak aipatu ditu, eta goraipatu du “honako hau bezalako proiektu hain erakargarriak gure ikasleei aukera eskaintzen diela landa-ingurunearekin harremanetan jartzeko modua ezagutzeko, lurralde-erreferentziekin identifikatzeko, ingurunekoa izatearen sentimendu egokia lantzeko eta landa-ingurunean benetako abentura gisa bizitzeko”. Aldi berean, Hezkuntzako kontseilariak landa-ingurunea Nafarroako LHko 2017-2020 Plan Estrategikoarekin lotu du eta “prestakuntza jasotzeko, enplegua sortzeko edo LH duala garatzeko aukerekin, Nafarroako hogeita hamar bat espazio natural eta berezi baino gehiagotan jarduera sortzeko aukera eskaintzen baitigu”.\nEhun teknikari eta tokiko agente baino gehiagok hartu dute parte gaur ‘Ekin berdean; ingurune natural aktibo baten alde’ izeneko jardunaldian osatutako lan-talde ezberdinetan, eta ekimen ezberdinak aztertu eta bateratu dituzte lan-ildo hauek jorratze aldera: “ingurune naturaletan, jarduera sozial, kultural eta ekonomikoko aukera eta dinamizazio espazioak sortzea”, “merkatuan tokiko produktuen kontsumoa eta nekazaritzako elikagaien produkzio-prozesu iraunkorrak edo hurbilekoak indartzea”, baliabide naturalei balioa ematea “haien aprobetxamendu iraunkorra eta bertako biztanleriaren ongizaterako itzulera sustatzeko” edo “ekonomia zirkularreko eta energia iraunkorra sortzeko estrategiak eratzea”, besteak beste.\nEuropean Cyclist Federation eta Biodibertsitatea Fundazioa\nHorrez gain, jardunaldian zehar, txosten bana aurkeztu dituzte, batetik, European Cyclist Federation-en arduradunak, Holger Haubold belgikarrak, ‘Europan zikloturismoak duen inpaktu ekonomikoaren’ inguruan, eta, bestetik, Trantsizio Ekologikorako Ministerioaren Biodibertsitatea Fundazioaren proiektu-buruak, Bruno Ruizek, ‘ekintzailetza berdea benetako eta etorkizuneko aukera gisa’-ri buruz.\nHalaber, Estatuko zona ezberdinetan arrakasta handiarekin abian jarritako ekintzailetza berdeko dozena bat proiekturen arduradunek beren esperientziaren berri eman dute, tartean honako hauek: Nafarroako Metautengo Trufaren Museoa, Erriberriko Ochoa upeldegia, Bardeetako Gida edo Lizasoko Eskola Granja eta Tuterako Bee Standars, nahiz Asturiasko Victorino, Madrilgo Cyclos Kooperatiba, Segoviako La Pina eta Errioxako el Colesterol Elkartea.\nJardunaldian mahai-inguru bat ere egin da, eta, bertan, CEINgo enpresak sortzeko arloaren buruak, Pilar Tellecheak, parte hartu du honako hauetako arduradunekin batera: Erriberako Eder toki-ekintzako taldeak, Erdialdeko Zonako garapen Kontsortzioa, Lizarrako Teder eta Mendiko Cederna-Garalur; baita ere, bertan izan dira Nafarroako Gobernuko teknikariak eta Nafarroako Enplegu Zerbitzua-Nafar Lansareko bulego ezberdinetako teknikariak.\nBaluarteko topaketa gaur arratsaldean amaituko da prestakuntzako hainbat saiorekin eta networking-arekin, Nafarroan ekintzailetza berdearen plana egiteko ibilbide-orria egitearren. Lan horretan inplikatuko dira agente pribatuak, enpresak eta elkarteak, toki-ekintzako taldeak eta toki-erakundeak eta Nafarroako Gobernuaren lau departamentuak, jardunaldian parte hartu dutenak.


Liburu berriak aurkeztu ditu Galtzagorri Elkarteak: "Amattoren Uzta", "Tom Sawyer-en abenturak" eta "Elmer" - Sustatu.eus - Teknologia albisteak\n2012-12-14 : 14:51\nGaltzagorri Elkarteak Klis-klasikoak liburu-sorta sortu zuen iaz Eusko Jaurlaritzako Kultura Saileko Hizkuntza politikarako Sailburuordetzarekin lankidetzan eta gaur (abenduak 14) aurkeztu dituzte sail honetan 2012an argitaratu diren hiru liburu berriak. Alberdania, Erein eta Igelak argitaratu dituzte liburu hauek. Bi klasiko unibertsal eta berrargitalpen bat dira liburu sorta honetako argitalpen berriak: “Amattoren Uzta”, “Tom Sawyer-en abenturak” eta “Elmer”. Hauekin, 7 liburu dira klasikoen eta berrargitalpenen bilduma hau osatzen dutenak, iaz argitaratu baitziren “Pinotxoren abenturak”, “Txan Fantasma”, “Indianoa” eta “Maria Goikoak Batbirulau” liburuak.\nAurtengo argitalpenen kasuan, Mayi Ariztia saratarrak bildutako herri ipuinen bilduma, “Amattoren Uzta”, 1934an argitaratu zen. Orain Klis-klasikoak sortaren barruan, 9 urtetik aurrerako haurrek irakurtzeko moldatu ditu Patxi Zubizarretak ipuin hauek, eta Maite Gurrutxagak egin ditu berrargitalpenerako ilustrazioak.\nMark Twainen Tom Sawyer-en Abenturak (Alberdania-Erein-Igela) liburua da bigarrena. Iñaki Mendigurenek eta Sarah J. Turtlek bikain itzulia eta Guillermo Gonzalez ilustratzaile bilbotarrak maisuki ilustratua. Ez da euskarazko literaturan Tom Sawyer argitaratzen den lehen aldia. Iñaki Mendigurenek berak 1995ean honen bertsio bat itzuli baitzuen, Elkar argitaletxearen eskutik. Gillermo Etxeberriak ere Hordago argitaletxeko Tximista sailean, 1979an itzuli zuen Tom Sawyer-en abenturak, baina ordutik urte ugari pasa dira, eta nekez egingo zuen Gillermok ingelesetik itzulpena. Klis-klasikoaken plazaratu berri den Tom Sawyer hau ingelesezko bertsio original eta osotik ekarria da euskarara, gazte (12-16 urtekoentzat) zein helduen gozamenerako.\nAzkenik, Klis-klasikoak liburu sortan 2012an argitaratu den hirugarren harribitxia David McKee-ren Elmer album ilustratua dugu (Alberdania-Erein-Igela). Elmerren liburuak dozenaka dituzu irakurtzeko edo ikusteko. Hogei lurralde baino gehiagotan ezagutzen dituzte Elmerren istorioak, baina, esku artean duzuna, aurrenekoa da, 1989an Londresen argitaratua. Harrezkero, ipuin ugariren protagonista izateaz gain, jostailua ere bada, panpina, puzzlea… dio Asun Agirianok Arrasateko Haur Liburutegiko bibliotekariak Haur Literatura modernoaren gailurretakoa den obra honen hitzaurrean. Elmer album ilustratua katalanez, galegoz, espainolez… argitaratua izan da. Baina gaurdaino ez genuen elefante honen euskarazko bertsiorik. Aiora Jakak egindako euskarazko itzulpenaz gozatu ahal izango dute orain Euskal Herriko 4-8 urte bitarteko haurrek. Horregatik, Galtzagorri Elkartearentzat bereziki pozgarria da Klis-klasikoaken baitan album hau plazaratzeko aukera izatea.\nGabonetarako opari aproposa\nLurdes Auzmendi sailburuordeak, liburuen aurkezpenean, eskerrak eman dizkio Galtzagorri Elkarteari liburu hauek argitaratzeko egin duen ahaleginagatik eta Gabonen atarian gauden honetan, egun seinalatu horietarako oparitarako zerrendan dituela adierazi du. Halaber, sailburuordetzako azken egunetan, liburu hauen aurkezpenean izateak ematen dion poza adierazi eta Klis-klasikoak egitasmoari bizitza luzea opa diola esan du Auzmendik. Sailburuorde kargua uztearekin batera beste zeregin batzuetara itzuliko dela eta Haur eta Gazte Literaturan berriz murgiltzeko grina ere adierazi du.\nAitziber Alonso, Galtzagorri Elkarteko lehendakariak, bere aldetik, klasiko unibertsalak eta euskal literaturako altxorrak berrargitaratzearen garrantzia azpimarratu du, Klis-klasikoak liburu-sortaren garrantzia gogoratuz. Bere aurkezpenean liburu bakoitzaren booktrailerra ikusteko aukera izan da. Ondoko esteketan dituzue:\nItalo Calvinok esana da klasikoak eragin berezia duten liburuak direla, memoria indibidual edo kolektiboaren tolesduretan lekua egiten dutenak. Haur euskaldunek Mendebaldeko ondare literario eta kultural hori euskaraz gozatu ahal izateko aukera izan dezaten sortu da, alde batetik, Klis-klasikoak egitasmoa.\nAlabaina, batzuetan ez da denboran atzeregi eta espazioan urrunegi joan behar literatur lan gogoangarriak aurkitzeko eta hain zuzen horixe da Klis-klasikoak-en bigarren xedea: euskaraz sortutako haur eta gazte literaturako altxorrek osatzen duten tradizioa jaso eta modu duinean gaurko belaunaldiei eskaintzea, euskal haur eta gazte literaturaren ibilbidea modu erakargarrian aurkeztea eta azken hamarkadetan haur eta gazteentzako gure literaturak eman dituen alerik preziatuenei bigarren bizialdia ematea.\nHelburu nagusi horiek gogoan izanda, liburutegi eta liburu dendetan ikusitako hainbat hutsune bete nahi dituzte Klis-klasikoek. Ez da, noski, euskarara haur eta gazte literaturako klasikoak ekartzeko lehen ahalegina hau. Gogoan izatekoak dira 70eko hamarkadatik aurrera, eta batez ere 80ko hamarkadan zehar, eskolaren euskalduntze azkarrak behartuta egin ziren lan klasikoen euskaratze eta egokitzapenak; 90eko hamarkadatik aurrera ere egin izan diren ahalegin solte eta isolatuagoak, gehienetan jarraikortasun handirik gabe. Alabaina, edizio haietako gehienak eskuraezinak dira gaur egun; beste hainbat edizio originalen itzulpenak barik testu egokituen itzulpenak ziren; itzulpen ereduak eta moldeak ere aldatuak dira; hainbat erreferentzia ezinbesteko, aldiz, sekula ez dira osorik euskaratu. Hala, irakurle gaztetxoentzako literatur eskaintzan klasikoen esparruan antzematen diren gabezia nagusienak, falta ditugun erreferenteak bilatzea izan zen Galtzagorriren lehen zereginetakoa 2011n Klis-klasikoak liburu sortaren proiektua abiatzean, eta ahal den neurrian hutsune horiek duin betetzea izan du eta izango du xede aurrerantzean.\nAdituen eskua Liburu hauen hautaketa eta prestaketa lanetan Haur eta Gazte Literaturako profesional ezberdinek osatzen duten batzorde bat aritu da. Asun Agiriano bibliotekariak, Ibon Egaña literatur kritikari eta unibertsitateko irakasleak, Dani Maiz eta Aitziber Alonso ilustratzaileak, Inazio Mujika argitaldariak, Itziar Zubizarreta idazle eta irakurzaletasuna sustatzen adituak eta Patxi Zubizarreta idazleak hartu dute parte hain zuen ere aipatu batzordean. Liburu guztien diseinu-zuzendaritza, berriz, Antton Olariaga eta Elena Odriozolaren esku geratu da. Eta lan honetarako Concetta Probanza ilustratzailearen kolaborazioa ere izan dute. Liburu guztien zuzenketa lanak berriz, Mitxel Muruak gauzatu ditu.


Deustuko Unibertsitateko Turismoko graduko ikasleek gipuzkoar turisten jokabide arduratsua | Gaurkotasuna | Deusto\n2020ko martxoak 02Bilboko Campusa\nGaur egun, garrantzi handiko gaiak dira iraunkortasuna eta bidaia arduratsuak. Horregatik, Turismoko graduko lehen mailako ikasleek (Deustuko Unibertsitatearen Donostiako campuseko Gizarte eta Giza Zientzien Fakultatekoak) ikerketa bat egin dute Gipuzkoako gazteek bidaiatzerakoan duten portaera aztertzeko. Ikasleek, unibertsitatera iritsi berriak, “Informazio Sistemak eta Turismoko Ikerketa Teknikak” irakasgairako egin behar izan dute lan hori. Hasteko, galdesorta labur bat diseinatu zuten, gaur egun ‘turista arduratsuaren dekalogoetan’ edo ‘turismoaren kode etikoetan’ azaltzen diren gaietako batzuekin. Hasierako helburua gazteekin lan egitea bazen ere (Millenialak eta Z belaunaldikoak), komenientziako laginketari lotutako erabaki metodologiko batengatik, aurten ikasleen hurbileko “helduenek” inplikazio aktiboa izan dute eta, guztira, 1.400 pertsonako lagin bat osatu da. Lagin horretan, % 42 Z belaunaldikoak dira (2001etik aurrera jaiotakoak); % 29, Millenialak edo Y belaunaldikoak (1980 eta 2000 urteen artean jaiotakoak); eta % 29, baby boomeko belaunaldikoak eta X belaunaldikoak (1946/64 eta 1965/79 urteen artean jaiotakoak). Azpimarratzekoa da, gainera, gehienak emakumeak direla (% 74) eta Gipuzkoan bizi direla (% 71).\nBidaiatzerakoan, ez da desberdintasun esanguratsurik ikusten belaunaldien artean. Laginaren hiru laurdenak nahiago du bidaia bere kasa planifikatzea. Millenialen kasuan, % 7k besterik ez du bidaia agentzien bidez prestatzen eta, hortaz, % 83k prestatzen du bidaia bere kasa. Inkestari erantzun diotenen lehentasunak (1) ‘toki ezagunak eta helmuga errepikatzea’ eta (10) ‘helmugak aldatzea eta beti esperientzia berriak bizitzea’ izanik, % 60k baino gehiagok aitortzen du nahiago dituela esperientzia berriak helmuga ezagunak baino. 1etik 10erako eskalan, gehien azaltzen den balioa 8 da.\nInkestan ‘kode etikoetan’ eta ‘turista arduratsuaren dekalogoetan’ jasotzen diren portaera etiko eta arduratsuen aurrean ados dauden erantzuteko eskatzen zitzaien. Grafikoan ikus daitekeen bezala, esan dezakegu lagin honetako bidaiariak, a priori, nahiko arduratsuak direla. Erdiak baino gehiagok esaten du oso ados dagoela ‘helmuga guztietan bertako tradizioak, erlijioa, janzkera eta komunikazioa errespetatzearekin’ (% 67), ‘tokiko produktuak eta inguruan ekoitzitako eskulangintzako artikuluak erostearekin’ (% 57), eta ‘bertako hizkuntzan hitz batzuk ikastearekin, komunikatzeko edo agur egiteko’ (% 56).\nNeurri txikiagoan, baina berriro ere % 50 inguruan, inkestatuek adierazten dute guztiz ados daudela ‘bertakoei argazki bat atera aurretik baimena eskatzearekin’ edo ‘beti bertako komunitatearekin eta pertsonekin harremana izaten ahalegintzearekin’. Bereziki interesgarria da ia erdiak daudela prest ‘pixka bat gehiago ordaintzeko, ostatuak iraunkorrak badira eta, hortaz, ura, energia eta abar arduraz kontsumitzen badituzte’ (% 47) eta ‘distantzia laburretarako, hegan egiteari utzi eta trena gehiago erabiltzeko’ (% 44). Aipatzekoa da, halaber, bi kasuetan ia % 20k esaten duela ez dagoela batere ados proposamen horiekin.\nIkerketa honetan deigarria da, arestian aipatu dugun bezala, emaitzek ez dutela desberdintasun handirik erakusten belaunaldien artean. Horren arrazoia izan daiteke, beharbada, belaunaldirik gazteena, ‘Z belaunaldia’, gai horien aurrean kontzientzia handiagoa izan dezakeena, oraindik ez dela ‘bidaiari autonomoa’. Hala, datuek erakusten dute Millenialak direla turista belaunaldi arduratsuenak. Horixe ikusten da item guztietan, ostatu iraunkorren truke gehiago ordaintzeko prest egongo ote liratekeen galdetzean izan ezik. Portaera horrekin adostasun handiagoa erakusten dute X belaunaldiak eta gazteenek. Norbaiti argazkia ateratzeko baimena eskatzeari dagokionez, helduenek (Baby boomeko belaunaldiak eta X belaunaldiak) erakusten dute errespeturik handiena. Millenialen erabateko babesa jasotzen du helmugako bertako hizkuntzan hitzen bat ikasi eta erabiltzen ahalegintzeak eta bertako tradizioak eta ohiturak errespetatzeak.\n1. irudia. Laginaren banaketa belaunaldien eta bidaiak planifikatzeko moduaren arabera\n2. irudia. Portaera arduratsuekiko adostasun maila


martxoa 2014 – Tropela.eus bloga\nGaur betetzen ditu Tropelak urtea, 9 hain zuzen ere. Bai, 10. denboraldia da aurtengoa baina bete ditugun urteak 9 dira. Baina hala ere ez al dira asko? Pentsa zein lanpetuta gabiltzan post hau idazteko ere astirik hartu ezinda ibili garela. Baina ezin dugu gaur bezalako egun garrantzitsu bat, guretzat bederen, aipatu gabe aurrera egin. Ez […]\nPosted byTropela Elkartea 2014/03/31 2014/03/31 Posted inTropela Elkartea,tropela.netEtiketak: Bertatik Bertara,ETB,Tropela Elkartea,tropela.net,urtebetetzeaUtzi iruzkina Gaur 9 urte luze betetzen ditugu bidalketan\nPost honetan Eneko Garatek (@egarate), Iosu Garate (@iosugarate) eta Egoitz Lizasok (@elizaso) grabatutako podcasta aurki dezakezue. Podcast honetan 2014 Milan-San Remo lasterketari errepasoa egiten diote, Tropelako egutegian lehen aldiz lehiaten den klasiko handia. Hona hemen jorratu diren gaiak: – Ibilbideari errepasoa: aldaketa ibilbidean – Hautagaiak nagusiak: esprinterrak bakarrik aukeratu? – Beste hautagaiak: taldeetan ohiko izaten […]\nPosted byTropela Elkartea 2014/03/19 2017/11/25 Posted inAnalisia,Milano-San Remo,PodcastakEtiketak: esprinterrak,liderrak,podcastUtzi iruzkina #88 Tropela.net podcastak: Milan-San Remo 2014. Ibilbidearen eta txirrindularien azterketa bidalketan\nCarlos Betancur kolonbiarrak irabazi du Paris-Niza, Rui Costa munduko txapeldunaren aurretik. Joan den denboraldian lasterketa askotan ikusi genuen kakalardoa lehen postuetan, baina besoak altxatzerik ez zuen izan. Euskal Herriko Itzulian jo eta ke ibili zen Henao eta Quintana herrikideekin, besteak beste, eta Bizkaiko etapan helmugako marra gainean irabazi zion Henaok. Ardenetako klasikoetan hirugarren sailkatu zen […]\nPosted byRaul Perez 2014/03/17 2014/03/17 Posted inParis-Niza,TxirrindularitzaEtiketak: Betancur,Rui Costa,Vichot\nPost honetan Eneko Garatek (@egarate), Iban Perezek (@piban) eta Egoitz Lizasok (@elizaso) grabatutako podcasta aurki dezakezue. Podcast honetan 2014 Paris-Nizako lasterketari errepasoa egiten diote, 10. denboraldi honetarako lehen kinielari begira interesgarri izan dakizukeena. Hona hemen jorratu diren gaiak: – Tropelan izandako aldaketak: luxuzko gregarioak – Ibilbideari errepasoa: ez dago erlojuaren kontrako saiorik – Hautagaiak nagusiak: […]\nPosted byTropela Elkartea 2014/03/03 2017/11/25 Posted inIbilbideak,Multzoak,Paris-Niza,PodcastakEtiketak: Chavanel,kiniela,Nibali,podcast,Rui Costa,ValverdeUtzi iruzkina #87 Tropela.net podcastak: Paris-Niza 2014. Ibilbidearen eta txirrindularien azterketa bidalketan\nIparraldeko Kanpainiaren aurreneko asteburua pasa da, eta honen biharamunean, kirol eta bizi-legeak agintzen duten moduan, euren garaileak (eta galtzaileak) ditugu hizketagai: Stannard eta Sky-ren lan bikaina Omloop Het Nieuwsblad-en, Boonen-en lasterketa pattala eta hurrengo eguneko erredentzioa Kuurne-Brusel-Kuurne-n OmegaPharma-k eman zuen erakustaldian, Belkin-en eta batez ere Vanmarcke-ren sentsazio onak, eta beste hainbat kontu. Alabaina, larunbateko proba […]\nPosted byHibai 2014/03/02 Posted inKlasikoak,TxirrindularitzaEtiketak: Belkin,Boonen,De Fauw,Galvez,Goddaert,Goris,Nolf,OmegaPharma,Sky,Stannard,Vandenbroucke,Varnmarcke,WeylandtUtzi iruzkina Izan ez direnak bidalketan\nIzenburuak dioen bezala, heldu dira aurten ere harbidetako klasikoak. Asteburu honetan hasiko dira Belgikako klasikoak, Omloop het Nieuwsblad eta Kuurne-Bruxelles-Kuurne lasterketekin eta apirilaren 13ra arte hainbat klasiko jokatuko dira. Txirrindularitza zale askok esaten dute asteburu honetan hasten dela benetako denboraldia eta lasterketak hauek gainera, beste xarma bat dute. Flandriako zaletuek ikaragarri maite dituzte lasterketa hauek […]\nPosted byMikel Bizkarra 2014/03/01 Posted inKlasikoak,TxirrindularitzaEtiketak: Boom,Boonen,Cancellara,Cannondale,Chavanel,Egoitz Garcia,Gatto,Markel Irizar,Omega,Paolini,Pedro Horrillo,Pozzato,Sagan,Stybar,Terpstra,Van Avermaet,Vandenbergh,Vanmarcke


COPOEren "Educar y Orientar" aldizkariaren 12. zenbakia deskarga daiteke esteka honetan. EDITORIALEAN, gaur egun orientatzailearen inguruan sortzen diren arrisku eta kezkei heltzen zaie, baita hezkuntza-arloan duen rolari ere, hau da, gure lanari eragiten dioten arriskuei. COPOEren bilakaera historikoari buruzko beste artikulu batekin batera. ELKARRIZKETEN atalean, , puntu interesgarri batzuk aztertzen…\nCovid-19ak eragindako egoera bereziaren aurrean, Malagako Orientatzaileen Elkarteak zenbaki berezi hau kaleratu du, Alberto del Mazok koordinatutako monografiko luze batekin. Esteka honen bidez sar zaitezke aldizkarian.\nAzkenaldiko azken gertakariek, COVID-19ren etorreraren aurrean, ikasle, familia eta irakasleei etxean egotera behartzen gaituzte. Erronka paregabea da, eta, zalantzarik gabe, elkarrekin ateratzea lortuko dugu. Espainia osoko hezkuntza-orientatzaileek APOCLAMen proposamen honi erantzun diote: buletin berezi batean, aste hauetan, baliagarriak izan dakizkigukeen hainbat gogoeta, ideia, tresna eta orientabide biltzea Garai zailak dira,…\nHezkuntza inklusiboari eskainitako ale ia monografiko honekin aurrera egiten jarraitzen dugu. Orientatzaileentzako HEZTEA ETA ORIENTATZEA, izenarekin eskuragarri dago gure hamaikagarren aldizkaria online deskargatzeko eta irakurtzeko esteka honetan. Gure filosofiarekin jarraituz, funtsean dibulgaziozkoa eta orientazio-lanbidearen inplementazioaren ingurukoa da, baina bere funtsa zientifikoa galdu gabe, gure eguneroko lanean garrantzi handia duten zenbait…\nOsteguna, 12 Iraila 2019


A Zikloa - Urtean Zehar 2 - 33. domekea - 2020.eko Azaroaren 15a\nSenideok: Ondo etorriak Hitzaren eta Mahaiaren inguruan egiten dogun ospakizun honetara. Jesus Jauna gure artean dago.\nLiturgi Urtearen amaierarantz goaz eta Jesusek ebanjelioan aurkeztuko deuskun parabolaren bidez, gure bizitzaren aurrean ipinten gaitu, hartutako TALENTUAK, baloreak, bokazinoa, sinismenagaz zer egin dogun pentsatzeko.\nJainko gure Aita-Amak ondasun batzuk itzi dauz gure eskuetan eta gu gara horren arduradun. Hartutakoa ez da geuretzat; ezta gordetzeko ere; hartu, erabili eta frutua emoteko baino. Jainkoak, norberen indar eta ahalmenak errespetatuz, bere BARRI ONA gizaki guztiei iragarteko eskatzen deusku. Horixe da bere proposamena.\nEukaristiak, Barri Onaren alde lanean jarraitzeko adoretu gaizala.\nHerri jakiturian oinarrituz, bere etxea zaindu eta ondasunak ugaritzeko trebetasuna eta bere eskuak behartsuari zabaltzeko prest dagoen emakume baten adibidea ipinten deusku lehenengo irakurgaiak. Herriaren sentipena batu nahi dau hemen idazleak. Gogoeta bakun eta jakintsu honeek bihotzez onartzeko prestatzen gara.\nTesalonikako alkartean asko eztabaidatzen zan munduaren amaiera eta bere ondorenak. Gai horreri buruzko teoria hutsak eta Jaunaren etorrerari buruzkoak alde batera izten ditu Paulo apostoluak. Baina egun hori, gitxien uste dogunean helduko dala dinosku. Kristaua, izarrik egonez, Jauna onartzeko beti prest egon behar dau. Bere testigantza onartzen dogu.\nJesus, talentuen paraboleagaz baliatzen da, bere jarraitzaileok hartu doguzan dohaiekaz zer egin dogun itauntzeko. Dohaiak ez dira lurperatzeko, frutua emoteko baino. Ez gara jabeak, Jainkoak emon deuskuzan ondasunen zaintzaile eta banatzaileak baino. Jainkoak, bakotxaren ahalegina goratzen dau. Gogoeta hau geureganatzen ahalegintzen gara.\nJainkoak emon deuskuzan ondasunak ondo erabiltzeko bere laguntza behar dogu. Eleizako eta munduko premina batzuk aurkezten deutsaguz.\n1.- Eleizeak, emakumearen duintasuna eta haunditasuna benetan onartu dagizan, bere helburuak eta gurariak zainduz eta bere gaitasunak onartuz eta baloratuz. ESKATU DEIOGUN JAUNARI.\n2.- Gure gizartean, eraso fisiko edo psikikoak alboratuz, pertsona guztien duintasuna eta errespetua bilatu eta zaindu daiguzan. ESKATU DEIOGUN JAUNARI.\n3.- Gure artean eta munduko leku guztietan, BAKEARI ateak zabalduz, alkar bizitzarako bideak erreztu daiguzan. ESKATU DEIOGUN JAUNARI.\n4.- Kristauok egiten dogun lana poztasunez egin dagigun, gure ahalbideak besteren zerbitzura ipiniaz, eta gitxiengoen alde jokatuz. ESKATU DEIOGUN JAUNARI.\n5.- Gure alkarteetan, Aita-Ama baten seme-alabak garan ezkero, danak onartuak izan eta alkarregaz Jainkoaren Hitza entzuteko gai izan gaitezan. ESKATU DEIOGUN JAUNARI.\nOTOITZA – AZALPENA: Jauna, egunero behar dodan tresna dakartsut, baina era berean gure kontsumorako grina agertzen dauan tresna da. Jauna, ez gaitezala jausi kontsumoaren sareetan, ezta mundu honek bultzatzen dituan sasi-baloreetan. Zure argia behar dogu itzarrik egon gaitezan; emoiguzu Jesusen Espiritua bere antzera bizi izateko.\nSenideok: ebanjelioak esan deusku, Barri Ona gizaki guztiei transmititzeko, gure dohaiak eta talentuak erabili behar ditugula. Jainko Aita-Amak aurrean ipinten deuskun zeregina da. Bere ustez, mundu barri bat egitea eta anaitasunean bizitzea, gure eskuetan dagozan aukerak dira. Argiaren seme-alaba lez bizi gaitezala. Erreinuaren eraikuntzan, aste zoriontsua!\nnigan dagoenak frutu ugari emongo dau”\nBidean doan Jesusen taldea gara, eta domekero ALKARTEAN batzen gara EUKARISTIA ospatzeko; egiten dogun guztia, Jesus berbiztua gure artean dogula jabetzeko eta ospazteko da.\nDomeka honetako mezu nagusia TALENTUEN parabolan dogu. Zer eskatzen deusku? Gure dohaiak eta talentuak Jainkoaren Erreinuaren alde erabiltzeko deia dogu (lehenengo eta behin ezagutu egin beharko ditugu; pobreenak ere beti dauka zerbait besteari eskeintzeko).\nBaina… Zer da “Erreinuaren zerbitzura ipintea”? Jesusen esanetan, ahul eta pobreenen alde egiten dogun guztia da. Morroi alperrak ez eban egin zerbait txarto, egin ahal izan eban ona egin barik itzi baino. Jesusek honetara konbidatzen gaitu: Berak maite dauana, baloratzen dauana, berak bizitzako helburu lez euki ebana, guk egi bihurtzen ahalegintzea. Eta honek, zeruko Aita-Amaren desioarekin bat egiten dau: JAINKOAREN ERREINUA gaurkotzen joatearekin. Eta guzti hau gauza ikusgarrietan barik eguneroko gauzei begiratuz.\nZoriontsuak ERREINUAREN alde lan egiten dabenak,\nJainkoa eurekaz izango dabe!\n"Gitxian zintzoa izan zarealako... sartu zaitez zure nagusiaren pozetan"


erakusketari - Elhuyar dictionaries\niz. expositor, -a\nARCOko erakusketariak: los expositores de ARCO\nerakusketari *Examples are automatically obtained from dabilena\n...erakusketari\tMendiexpon honako erakusketari hauek egongo dira: natura eta ekologiako ...\n... Carlos Purroy eskultoreak kultur etxean dagoen bere erakusketari buruz hitz eginen du, gaur, 20:00etan...\n...te. Antzezpenak bultzada berezi bat ematen dio erakusketari ».\n... batean egongo dira ikusgai, erakustazokako erakusketaririk nagusienetariko bat izanik. Honela, DANOBATGROUP makina...\n... nabarmena izan da hazkuntza; lehen urtean, 47 erakusketari bildu ziren, eta aurten, ehun erakusketari batuko dira Irun...\n... eta Historia Museoan zabaldu zuen 'Ura' erakusketari buruz jardun ...\n...mm. koa, 16 orrialdekoa portadak barne. Erakusketariak kostu handiagoko formatu bat egin nahiko balu...\n..., izan ere, fotokazetaritza arloan egiten den erakusketarik garrantzitsuena, 'World Press Photo' Eskoriatza-...


referentziak: Euskal verbua segun Josu Lavin\nEsquerric asco, Erramun, hona ecarceagatic questione hau.\nAORISTO hitzaren contracoa HORISTICO da.\nAORISTO: indefinitua, indeterminatua\nHORISTICO: definitua, determinatua\nPerfecto, imperfecto eta futuro aditzaren forma horisticoac dira, ceren adierazten baitigute cein garapen-gradutan dagoen equinça.\nPERFECTOA equinça amaitu denean,\nIMPERFECTOA equinça garatzen denean eta\nFUTURO equinça hasteco dagoenean.\nAORISTOAN ordea ez da garapen-graduric, equinça soila baicic.\nLIZELA hori LITZ + ELA da.\nLITZ da BALITZ forman agertzen den berbera.\neta LITZ ere bada LITZATEKE forma agertzen zaiguna.\n10:00 AM, September 21, 2012\nAurreco aditz demborec BA prefixua harcen ahal dute:\nETORCEN ahoscatzen da honela: ETORTZEN.\nBA particula hartu beharrean QUE particula harcen ahal dute. Euskara batuan KE.\nliçateque = litzateque\n(biac dira çucenac naffarrera batuan.\n4:40 PM, September 21, 2012\nNAFFARRERA eta beronen versione simplificatua den NAFFARRERA BATUA ceharo standardizatuac ditugu.\nNAFFARRERA: ekarri, ethorri, epher, ilhun, senhar, arhin, urrhats, natione, psychologia, philosophia, orthographicoa, etc.\nK ahoscatzen da honela: KH\nNAFFARRERA BATUA: ecarri, etorri, eper, ilun, senar, arin, urrats, nacione, psicologia, filosofia, ortografico, etc.\nNAFFARRERA = LINGUA NAFFARRORUM\nEUSKARA eta EUSKARA BATUArequico differencia batez ere ortograficoa da.\nEUSKARA = LINGUA VASCONUM\n4:46 PM, September 21, 2012\nNiri neuri bederen plazer izaten zait irakurtzea honelakoak, ez soil konzeptione edo visione linguistikoaren aldetik baizik ere zabalagotik, alderdi gehiagotik.\n6:52 PM, September 21, 2012\nNahi dut ere nabarmendu, isildu gabe, ze kausitzen dudala hor lan hortan -Josurenean- lexikoa arras eta total egokia zeinak laguntzen duen irakurlea ulertzera flexione verbalen valore semantikoa edo esangurea daroana.\nHola izendatzea verboak da erabiltzea tabu barik eta normalki nola erabili izan den historikoki eta dugun ere erabiltzen. Nire aldetik bakarrik hori gatik neure zorionak. Zorion lexikalak, Josu.\n7:03 PM, September 22, 2012\norain puntuala: dator\norain burutua: etorri da\norain ez-burutua: etortzen da\norain geroa: etorriko da\norain aspektugabea: etor dadi\niragan puntuala: zetorren\niragan burutua: etorri zen\niragan ez-burutua: etortzen zen\niragan geroa: etorriko zen\niragan aspektugabea: etor zedin\nalegiazko puntuala: letor\nalegiazko burutua: etorri litz\nalegiazko ez-burutua: etortzen litz\nalegiazko geroa: etorriko litz\nalegiazko aspektugabea: etor ledi\nUste dut nireac hobequixe ulercen direla. ORAINALDIA eta IRAGANALDIA hobeac lirateque ORAINA eta IRAGANA baino.\nLITZ moducoac bai direla nolabait ere alegiazcoac, baina LEDI moducoac nehola ere ez.\nBALIZCO ERROTA ez da BALEDICO ERROTA.\nBALIZCOA ceharo irreala da, baina BALEDICOA guztiz possiblea.\nEz daquit cergatic diren hain "garbiçale"!\nAORISTO ez erabilceagatic ASPEKTUGABEA erabilcen dute, non aspektu "erdarazcoa" agercen çaigu.\nAspectugabea da definicionea, nolabait ere:\nAoristoa aspektugabea da.\n7:56 PM, September 22, 2012\nEskerrik hanitx Erramun eta Josu zuen xehertazunagaiik. Oso erabilagarria atzamatzen diat. Goraintziak Xiberotik.\nLehenik, Txabi Artze, salutatzen haut bihotzetik adiskidetsu fin. Baina nahi diat resaltatu eta aupatu hire eretxia (edo ustea) zein har liteke ere opinionetzat ezen atxemaiten duala erabilgarria. Uste diat haizela referitzen lexiko transparente diaphanoari eta ere seguruenez verbua presentatzeko manera edo perceptioneari.\nErremersiatzen diat hire agerpena hemen blogean hartzara.\n12:02 AM, September 23, 2012\nAitor Leturia said...\nAldez aurretic, çorionac Josu eguindaco eta hartutaco lanarengatic. Ideiac çucen estructuratzeco oso lagungarria suertatzen baita.\nBestalde, Krutwigek erabilcen cituen Joanquiçun eta Ethorquiçun terminoac, cenequin luque erlacio çucena, aditzen denborarequin, ezta? Hau da, Ethorquiçuna atemporala dena içango al litzateque.\nBainan, etorri dateque, presente perfectu becela clasificatzen deçula ulertu det, ondorioz Ethorquiçunac engñlobatuco zuqueen?\n12:40 PM, January 26, 2018


About Us - Dongguan Xianglin Plastic Product Co., Ltd.\nKalitate faktore bat zein enpresak ez compromises.With 100.000 mailako arazketa tailerra eta 15.000 metro koadro landare egiten da, ekoizpen irteera egunean 500.000 multzo iristen. estanpazioa beroa, serigrafia edukiontzi pertsonalizatua, sugarra pating offerable da.\nXianglin koherentziaz ahalegintzen gure bezeroen bai produktuen kalitatea eta bezeroarentzako zerbitzua itxaropenak gainditu. Xianglin oso prestatutako bezeroarentzako zerbitzua ordezkariek lan eskuz-eskuz gure bezeroei produktu onena zehazteko beren beharretara.\nGure teknikariek esku-zabala produktuak fabrikatzen dugu eta erraz eskuragarri galdera guztiak erantzun esperientzia dute. Xianglin berean, moduan jarraitzen dugu gure bezeroekin ehuneko 100 produktuaren asebetetzea bermatzeko.\nErraza ordenazio - Zure aukera\nAgindua Online - www.dgxianglin.en.alibaba.com\nGure osoa produktu line da eguneko 24 orduetan ordenatzen eskuragarri.\nPozik aipatu gara! Mesedez, bidali email honetara: amy_wen@dgxianglin.com\nKalkuluen bidalketa eskuratzeko, halaber, bidali email honetara: amy_wen@dgxianglin.com\n30% gordailua T / T,% 70 oreka entrega aurretik onartzen dugu.\nFOB Shenzhen, edo Guangzhou.\nEskariak 'aurreordainketa eta gehitu' ontziratu egingo FOB bidalketa point. Han bada hobetsi garraiolari bat da, kontuan hau 'iruzkin' aginduaren eremuan. galera edo kalte tránsito erreklamazioak egin behar da berehala (30 egun) eta lading faktura adierazi.\nelementua agertzen visable kalteak izan UPS by gero, jarri gurekin harremanetan 48 entrega-ordu barruan.\nmerkantzien bidalketak egiteko, edozein eta guztiak eskasia eta kalte handiak egon ontziko zama edo karga Bill Of Bill gainean idatzi behar da. Beharrezkoa zehaztuko duzu edozein elementu kaltetuta edo falta dira, elementua, desadostasun, eta baldintza kontuan izan behar da, kontu aurretik.\nZure entregatu garraiolari merkantzien Bill ontziko zama Of (BOL) sinadura merkantzia onartzea dakar da eta ordena onean eta. Ez baduzu zauden sinatzen, praktikan, eskubidea kalte erreklamazioa kaltea geroago aurkitu bada ere bildu uko aurretik ikuskatu (ezkutaturik kalte gisa ezaguna).\nElementu guztiak daude fabrikatzaileak warranted aurkako porrota eragindako soilik muntaia edo material akastuna arabera. Bestela idatziz adierazi ezean, saltzaileak bermerik gabe, edukiontziak, bajen, eta irudikatu edo deskribatzen diren beste edozein elementu edozein helburu jakin sasoian daude egiten du.\nitzulera bat gertatuz gero, deitu clamers formal bat.\ninprimatzeko Elementu guztiak ez itzultzeko dira. No salbuespenak.